open-index/open-wikipedia-markdown huggingface dataset:
වින්ස්ටන් චර්චිල්

thumb|

**සර් ලෙනාර්ඩ් ස්පෙන්සර් චර්චිල්** උපත ලැබුවේ 1874 නොවැම්බර් මස 30 වන දිනයි. ඔහු බ්‍රිතාන්‍යයේ දේශපාලඥයෙකු වශයෙන් කටයුතු කළ අතර විශේෂයෙන්ම ඔහුව දැන හඳුනා ගත්තේ දෙවන ලෝක යුද්ධ සමසයේදී මහා බ්‍රිතාන්‍යයේ නායකත්වය ගෙන කටයුතු කිරීමත් සමගය. තවද, මොහු එක්සත් රාජධානියේ අගමැතිවරයා වශයෙන් 1940 සිට 1945 දක්වා කටයුතු කළ අතර නැවත වතාවක් 1951 සිට 1955 දක්වා කාලය තුළ ඔහුට එම දූරය හෙබවීමට වාසනාව හිමි විය. චර්චිල් උසස් දේශපාලඥයෙකු මෙන්ම ව්‍යක්ත  දේශකයෙකු ලෙසද ප්‍රසිද්ධියට පත් වූ අතර බ්‍රිතාන්‍යය යුධ හමුදා නිළධාරියෙකු ලෙසත්, ‍ඓතිහාසික ලේකකයෙකු හා කලා කරුවෙකු ලෙසත් ස්ථාවරත්වයක් ගොඩනගා ගත් පුද්ගලයෙකු විය. 

තම හමුදා කාලය අතර තුර ඉන්දියාවේ හා සුඩානයේ ඇති වූ සටන් චර්චිල්ගේ අවධානයට යොමු වූ අතරම දෙවන බෝයර් යුද්ධය අතරතුර ඔහු යුධ වාර්තා කරුවෙකු  වශයෙන් එකී කාල සීමාවේ කීර්තිය හා අපකීර්තිය යන දෙකම අත්පත් කර ගන්නා ලදී. එලෙසම ඔහු බ්‍රිතාන්‍යය හමුදාවේ බටහිර යුධ පෙරමුණේ සේවය කළ අතර 6 වන පාබල බල ඇණියේ සේනාපති වශයෙන්ද කටයුතු කළේය. චර්චිල් වසර 60 ක් පුරාවටම දේශපාලන කරලියේ ප්‍රමුඛස්ථානය ගෙන කටයුතු කළ අතර ඔහු විසින් දේශපාලන හා කැබිනට් තනතුරු රාශියක් හොබවනු ලැබීය. පළමු ලෝක යුද්ධයට ප්‍රථම  ඔහු වෙළඳ සංගමයේ සභාපති ලෙසද , ස්වදේශ කටයුතු බාර රාජ්‍යය ලේකම් ලෙසද එවකට පැවති ලිබරල් රජය යටතේ කටයුතු කරන ලදී. එමෙන්ම පළමු ලෝක යුද්ධ කාලසීමාවේදී චර්චිල් පළමු අද්මිරාල්වරයා වශයෙන්ද , යුද්ධෝපකරණ පිළිබඳ ඇමතිවරයා වශයෙන්ද , යුධ මහලේකම්වරයා වශයෙන් හා ගුවන් කටයුතු පිළිබඳ රාජ්‍යය ලේකම්වරයා වහයෙන්ද කටයුතුකරන ලදී. තවද, භාණ්ඩාගාර චාන්සලර් තනතුර හොබවනු ලැබුවේද වින්ස්ටන් චර්චිල් විසින්මය.‍

දෙවන ලෝක යුද්ධයේ ආරම්භයෙන් පසුව චර්චිල් පළමු අද්මිරාල්වරයා වශයෙන් පත් කරන ලදී. 1940 මැයි මස 10 වන දින නෙවිල් ෂොම්බර්ලේන් ගේ ඉල්ලා අස්වීමත් සමග චර්චිල් බ්‍රිතාන්‍යය අගමැති තනතුරට පත් වූ අතර ඔහු විසින් බ්‍රිතාන්‍යය ( Axis Powers) වලට එරෙහිව ජයග්‍රහණය කරා මෙහෙයවනු ලැබීය. 

ඔහුගේ දේශන යුද්ධ සජ්ජිත සේනාවන්ට මහත් වූ පිටිවහලක් විය. 1945 ඡන්දය පරාජ වීමත් සමගම ඔහු විරුද්ධ පක්ෂයේ නායකයා වශයෙන් කටයුතු කරන ලදී. 1951 දී නැවත අවසන් වරට අග්‍රාමාත්‍ය්‍ය ධූරයට චර්චිල් පත්වූයේ 1955 වසරේදී විශ්‍රාම ගැනීමට ප්‍රථම වේ. ඔහුගේ මරණය සැළවීමත් සමගම බ්‍රිතාන්‍යය රැජින විසින් ඔහු වෙනුවෙන් රාජ්‍ය ගෞරව සහිත අවමගුලක් පැවැත්වීමට නියම කරන ලදී. එකී අවමගුල උසස් දේශපාලඥයන් විශාල පිරිසකගේ සහභාගීත්වයෙන් සිදුවුණි.
අප්‍රිකානු ඇමෙරිකානු නැටුම්

අප්‍රිකානු ඇමෙරිකානු නැටුම් යනු ග්‍රාම්‍ය සම්ප්‍රදාය මුල්කොටගත් නැටුම් ශෛලියකි. සාමාන්‍ය නැටුම් පරිද්දෙන් නාට්‍ය ශාලා, රඟහල්, පාසැල් සහ ආයතනවලට පමණක් සීමා නොවී සාමාන්‍ය ජන සාමාජයේ රඟ දැක්විය හැකි පරිද්දෙන් මෙම නැටුම් නිර්මාණය වී ඇත. මෙහි මූලික පදනම ග්‍රාම්‍ය නැටුම් සම්ප්‍රදාය වුවත් මෙය සාම්ප්‍රදායික හා සංදර්ශනික නැටුම් අභාෂයන්ගේ එකතුවක් ලෙස දැක්විය හැක.

සාමාන්‍ය ජනසමාජයේ රඟ දැක්වීම හේතු කොට ගෙන මෙම නැටුම් ලාක්ෂණිකව නිර්මාණශීලීත්වය අතින් සමාජීය දියුණුව හා එහි වෙනස් වීම් මත රඳා පවතී. ස්වහැකියාවන් ශිල්පීය, තුළින් හුවා දැක්වීම හා මෙම නැටුම් සම්ප්‍රදාය ඊ‍ට සම්බන්ධිත පරිසරයේ සිදුවන වෙනස් වීම්වලට අනුරූපීව වෙනස් වේ. රංගන ශිල්පියාගේ අවශ්‍යතා අබිලාෂයන් හා පෞරුෂත්වය මතද මෙම නැටුම් කලාවේ වෙනස්වීම් නිරීක්ෂණය කල හැක.

සාම්ප්‍රදායික නැටුම් කලාවෙන් කළ සෘජු අනුරූපණයන්ගේ මෙම අප්‍රිකානු ඇමෙරිකානු නැටුම් සෑදි ඇති බවට සදහන් වේ. ප්‍රාග් ඓතිහාසික නැටුම් කලාවන්හි පියවර සමග නූතන අප්‍රිකානු ඇමෙරිකානු නැටුම් කලාවේ ඇති  සැබැඳියාව මෙයට සාක්ෂි දරයි.

මෙය “ග්‍රාම්‍ය නැටුම්” යන වචනයේ සාහිත්‍යමය / භාෂිමය රටාව හා තාක්ෂණික බව සාම්ප්‍රදායික නැටුම් ශිල්පියන් විසින් විවේචනාත්මකව හුවා දැක්වුවද, මෙම පදය පොත් පත්වලද අධ්‍යයනයන්හි ද ජාත්‍යයන්තර මට්ටමෙන් භාවිතා වේ. මෙම අප්‍රිකානු ඇමෙරිකානු නැටුම් භාවිතා වන රංගායතන සැලකිය යුතු සංඛ්‍යාවක් දක්නට ලැබෙන අතර ඒවායින් ඇල්වින් එයිලි ඇමෙරිකානු රඟහල සහ හාලම් රඟහල ප්‍රධාන තැනක් ගනී.

ප්‍රවර්ගය:නැටුම් - රට අනුව
මොහන්දාස් කරම්චන්ද් ගාන්ධි

thumb|

මහත්මා ගාන්ධි ලෙසින් පසිද්ධියට පත් මෙතුමා උපත ලැබුවේ 1869 ඔක්තෝබර් මස  02 වන දිනය . මොහු ඉන්දියාවේ බලවත් දේශපාලන හා අධ්යාත්මීය නායකයෙක් වූ අතර ඉන්දියානු නිදහස් අරගලයේ පුරෝගාමියා ලෙස කටයුතු කළේය. තවද, ඔහු සත්‍යග්‍රහ දර්ශනයේ පුරෝගාමියා විය. අයහපත් දේ වෙනුවෙන් විරුද්ධත්වය පෑම හා සත්‍යය වෙනුවෙන් නැගී සිටීම උදෙසා අවිහිංසාවාදීව ගෙන ගිය සටන තුළින් ඉන්දියාව නිදහසේ මාවතට පිවිසි අතර සිවිල් අයිතීන් හා නිදහස පිළිබඳ ලෝකයාගේ සිත් තුළට කා වැද්දීමට ගාන්ධිතුමාගේ මෙකී සටනට හැකි විය. ගාන්ධි තුමා පොදු වශයෙන් ඉන්දියාවේ හා මුළු මහත් ලෝකයේම  මහත්මා යන විශේෂණ පදයෙන් අර්ථ කථනය කරයි. (මහාත්මා යනු විශිෂ්ඨ ආත්මයක් ඇති පුද්ගලයෙක් යන අර්ථය දේ. තාගෝර්  විසින් ගාන්ධිතුමා වෙත මෙම විශේෂණය යොදන ලදී. ) එමෙන්ම බාපු යවන නාමයෙන්ද ගාන්ධිතුමාව ඇතැමෙක් හඳුන්වනු ලබයි. (ගුජරාට් = බාපු = පියා) ඉන්දියාවේ ගාන්ධිතුමාට නිල වශයෙන් ප්‍රධානය කරන ලද ගෞරව නාමය වනුයේ “ජාතියේ පියා” යන විරුදාවලියයි. එමෙන්ම ඔක්තෝබර් මස 02 ව දිනට යෙදෙන ඔහුගේ ජන්ම දිනය සෑම අවුරුද්දකම පාහේ අනුස්මරණය කරනු ලබන්නේ ගාන්ධි ජයන්තිය යන නමිනි. එදින ජාතික නිවාඩු දිනයක් ලෙසද ප්‍රකාශයට පත් වීඇත. 2007 ජුනි මස 15 වන දින පැවති එක්සත් ජාතීන්ගේ රැස්වීම මගින් එකහෙලා ප්‍රකාශකර සිටියේ ඔක්තෝබර් 02 වැනි දින අන්තර්ජාතික අවිහිංසාවාදී දිනය ලෙස නම් කළ යුතු බවයි.

අප්රිකාවේ සිට නැවත මව් රටට පැමිණීමත් සමග ඔහු දුප්පත් ගොවියන් කම්කරුවන් එක්රැස්කළේ මහත් වූ පීඩා ගෙන දෙන බධු අයකිරීම්වලට එරෙහි හා විශාල වශයෙන් පැතිර ගිය උස් පහත් භේදයන්ට එරෙහිවය. ඉන්දියානු ජාතික කොංග්‍රරසයේ  අහංකාර නායකත්වයට එරෙහිව ගාන්ධි විසින් ජාතික මට්ටමින් කරනු ලැබූ සංග්රාමයෙන් ඔහු කියා සිටියේ දුප්පතුන්ට සහනයත් , කාන්තාවන්ට විමුක්තියත් , විවිධ ආගම් හා ජන වර්ග අතර සහෝදරත්වය ඇති කරන ලෙසත් , සර්ව සම්පූර්ණ ආර්ථිකයක් ඇති කරන ලෙසත්ය.ඒ සියල්ලන්ටමත් වඩා ස්වරාජ්යයක් එනම්, විදේශ ආධිපත්‍යයෙන් මිදී ඉන්දියාව ස්වාධීනව නැගී සිටිය යුතු බව තරයේම ප්‍රකාශ කළේය. බ්‍රිතාන්‍ය විසින් ඉන්දියාවේ ඇති කළ ලුණු බද්ධට එරෙහිව ගාන්ධිතුමා තම ජාතිය ප්‍රසිද්ධියේම මෙහෙයවනු ලැබීය. මීට එරෙහිව 1930 පවත්වන ලද 400 km ක් වූ පා ගමන ඩෑන්ඩ් සෝල්ට් චාර්ච් නම් විය. එපමණක් නොව 1942 ඔහු බ්රිතාන්යය පාලකයන් හට විවෘතව ඇරයුම් කර සිටියේ නිදහස් ඉන්දියාවක් ගොඩනැංවීම සඳහායි. ගාන්ධි තුමා බොහෝ කාලයක් විවිධ අවස්ථාවන්හිදී දකුණු අප්රිකාවේදීත් , ඉන්දියාවේදීත් සිරගත කරනු ලැබිණි.

ගාන්ධිතුමා හැම අවස්ථාවකදීම අවිහිංසාවාදය හා සත්‍යඅගය කොට සැලකීය. ඔහු චාම් සරල දිවිපෙවෙතක් ගත කළ අයෙක් විය. ඔහු විසින්ම ගොඩ නගාගත් ආශ්රමයේ වූයේ ඔහුට අත්‍යවශ්‍ය ද්‍රව්‍ය පමණකි. තම ඇඳුම් පැළඳුම් තමා විසින්ම සකස්කරගත් ඒවා විය. හෙතෙම, අතින් ක්‍රියාත්මක කරන ලද චර්කයකින් වියා ගන්නාද ලද නූල් වලින් මැසූ  සාම්ප්‍රදායික ඉන්දියානු ජෝතිය හා සලුව භාවිතා කළේය. ඔහු සරල එළවළු ආහාරයට ගන්නා ලදී. එමෙන්ම ඔහු නිරාහාරව උපවාසයේ යෙදී සිටි කාලයද අති මහත්ය. සමහර දාට මසකටත් වඩා ඔහු එසේ සිටියේ තම ආත්ම පාරිශුද්ධත්වය හා විරෝධය ඵල කිරීම පිණිසම වේ.

## References 
http://en.wikipedia.org/wiki/Mahatma_Gandhi
පසුබිම් නර්තනය

ප්‍රධාන නර්තන ශිල්පියාට අමතරව ඔහුගේ / ඇයගේ සහකරු ලෙස නැතහොත් පසුබිම් රංගනයේ යෙ‍දෙන පිරිසට මෙලෙස පසුබිම් රංගන ශිල්පීන් යැයි කියනු ලැබේ. මෙහිදී මෙම පසුබිම් හෝ සහායක නර්තනය මගින් ප්‍රධාන රංගනයෙහි රිද්මයානුකූල චලනයන්ට අනෙකුත් භාවයන්ට සමබරතාවයක් ලබාදේ.

දැනට සංගීත ක්ෂේත්‍රයේ දිදුලන කලාකරුවන් අතරින් කිහිපදෙනෙකු ඔවුන්ගේ වෘත්තීය ආරම්භ කර ඇත්තේද පසුබිම් රංගන ශිල්පීන් ලෙසය .පහත දැක්වෙන්නේ ඉන් කිහිප දෙනෙකි,

1.	ටූපැක් ශාකූර් (ඩිජිටල් අන්ඩර්ග්‍රවුන්ඩිහි පසුබිම් නර්තනය)

2.	ජෙනිෆර් ලෝපේස් (නිව් කිඩ්ස් ඔන්ද ඕලොක් සහ 1993 වසරේ ජැනට් ජැක්සන්ගේ “දැට්ස් ද  වේලව් ගෝස්” නිර්මාණයට පසුබිමෙන් දායක විය.)

3.	ක්‍රිස් ජූඩ් (නම පළමු බිරිඳ වූ ජෙනිෆර් ලෝපේස්ගේ 2001වසරේ ඉදිරිපත් කළ “ලව් ඩසන්ට් කාස්ට ද තින්ග්” නිර්මාණයේ සහකාර නර්තනය)

4.	රේන් (පාක්-ජින්-යන්ග් පාක්-ජි-යූන්)

## References 
http://en.wikipedia.org/wiki/Backup_dancer
බිම්බිසාර රජ

[thumb|right|320px| බිම්බිසාර රජු සිර කර තැබූ [රාජ්ගීර් හි පිහිටි බිම්බිසාර ගේ සිපිරි ගෙය]]
**බිම්බිසාර** (, ක්‍රි.පූ. 558—ක්‍රි.පූ. 491) ක්‍රි.පූ. 543 සිට ඔහුගේ මරණය දක්වා  මගධ රාජධානියෙහි රජෙක් වූ අතර  හරියංක රාජ වංශයට අයත් විය.

## චර්යාව 
බිම්බිසාර පිළිබඳ බොහෝ විස්තර ජෛන ග්‍රන්ථ සහ  බෞද්ධ ජාතක පොත්හි හමුවන්නේ, ඔහු  මහාවීර සහ  ගෞතම බුදුරජාණන් වහන්සේ ගේ සමකාලීනයෙක් බැවිණි. හේ  මගධයේ රජු විය. බ්‍රහ්මදත්ත පරදවා අංග අත්පත් කරගත් හේ,  තම පුත් අජාසත්තගේ යුව රාජ පාලනයට එය නතු කොට, චම්පා එහි අගනුවර බවට පත් කලේය. බිම්බිසාර රජු මහාවීරගේ ශ්‍රාවකයෙක් වූ අතර නිතොර ඔහුගේ ධර්මයට සවන් යොමු කලේය. බෞද්ධ ධර්ම ග්‍රන්ථ වලට අනුව, බුදු රජාණන් වහන්සේ බුද්ධත්වයට පත් වීමට පෙර, පළමු වරට  බුදු රජාණන් වහන්සේ මුණගැසුනු  බිම්බිසාර රජු, පසුව වැදගත් ශ්‍රාවකයෙක් බවට පත් විය.  බෞද්ධ උගැන්වීම් වල එන පරිදී අවබෝධයට පත් වීමේ එක් මට්ටමක් වන සෝවාන් ඵලයට පත් වීමට ඔහු සමත් වූ බව දැක්වේ. කෙසේවුවද, ජෛන ග්‍රන්ථ දක්වන්නේ ඔහු ජෛන භක්තිකයෙකු බවය.

ජෛනාගම් ග්‍රන්ථ අනුව, ඔහු හැඳින්වෙන්නේ  රාහගෘහ හි **ශ්‍රෙනික්** (විශාල හමුදාවක් සතුව සිටි බැවින්) රජු ලෙසිනි. අවන්ති හි රජු වූ ප්‍රොද්යොත් රජු හට වෛද්‍ය ප්‍රතිකාර කරනු වස්, බිමිබිසාර විසින් උජ්ජේන් වෙත ජීවක  යැවූ බව කියැවේ.

## විවාහ සන්ධාන 
thumb|400px|බිමිබිසාර රජු හට මහාවීර ගේ නෑ සබඳතාවය පෙන්වන පෙළපත් සටහන
තම බලය තහවුරු කරගැනුමට විවාහ සන්ධාන භාවිතා කිරීමට බිම්බිසාර යුහුසුළු විය. ඔහුගේ පළමු භාර්යාව වුයේ,  කෝසළ හි රජ මහා කෝසළ ගේ දියණිය හා ප්‍රසෙන්ජිත් ගේ සොහොයුරිය වූ කෝසළ-දේවී වේ. ඔහුගේ මනාලිය දෑවැදි ලෙස ගෙන ආයේ, එකල ගම්මානයක් පමණක් වූ  කාෂි වේ. මගධය හා කෝසළ අතර එදිරිවාදිකම් මෙම විවාහය නිසා අවසන් වූ අතර අනෙකුත් රාජ්‍යයන් පිළිබඳව අත පෙවීමට වරපතක් ඔහුට මෙයින් ලැබිණි. බිම්බිසාර ගේ දෙවන භාර්යාව, චෙල්ලානා, වයිෂාලියෙන් ලිච්ඡවි කුමාරිකාවකි. ඉන්දියඥ හර්මන් ජාකෝබීට අනුව, මහාවීර (වර්ධමාන), චෙල්ලානා රැජිණ හා  ‍නෑ සබඳතාවයක් සහිත වූයේ ඇය මහාවීරගේ මාමා කෙනෙකු වූ  චේටක රජුගේ දියණිය බැවිණි. බිම්බිසාරගේ තෙවන භාර්යාව, ක්ෂේමා, පන්ජාබයේ මධ්‍ර වරිගයෙහි නායකයාගේ දියණිය විය.

## මරණය 
සාම්ප්‍රදායනුකූලව පැවසෙන්නේ සිය පුතු අජාටෂත්‍රෑ විසින් බිම්බිසාර සිර ගත කොට ඔහු කුසගින්නේ මිය යෑමට ඉඩ හැරි බවය. ක්‍රි.පූ. 491 දී පමණ මෙය සිදු වූ බවට වාර්තා වෙයි.

## ආශ්‍රිත 
* ජී.පී.සිං "අර්ලි ඉන්ඩියන් හිස්ටොරිකල් ට්‍රැඩිෂන් ඇන්ඩ් ආකියොලොජි"; පිටුව 164

ප්‍රවර්ගය:ක්‍රි.පූ. 558 උපත්
ප්‍රවර්ගය:ක්‍රි.පූ. 491 මරණ
ප්‍රවර්ගය:ජෛන රාජකීයයෝ
ප්‍රවර්ගය:හරියංක රාජ වංශය
ප්‍රවර්ගය:මගධයේ රජවරු
ප්‍රවර්ගය:බුද්ධ ශ්‍රාවකයෝ
ප්‍රවර්ගය:ක්‍රිස්තු පූර්ව 5 වන සියවස තුළ ඉන්දියානු පාලකයෝ
ප්‍රවර්ගය:ක්‍රිස්තු පූර්ව 6 වන සියවස තුළ ඉන්දියානු පාලකයෝ
ප්‍රවර්ගය:ක්‍රි.පූ. 491 මරණ
බාල් නැටුම්

thumb|බාල් නැටුම්.

බටහිර රටවල එනම් යුරෝපීය රටවල ඉතා ප්‍රචලිත වූත් සහකරුවෙකු සමග ඉදිරිපත් කරන්නාවූත් මේ නැටුම්, **බාල් නැටුම්**  (Ballroom Dance) යනුවෙන් හඳුන්වනු ලබයි. වර්තමානයේදී මෙම නැටුම් සමාජීය වශයෙන් හා ඉතා තරගකාරිත්වයක් උසුලන නැටුම් ශෛලියක් බවට පත්වී ඇති අතර චිත්‍රපට වේදිකා සංදර්ශන සහ රූපවාහිනී වැඩසටහන්වලදී දැකගත හැක. 

අතීතයේදී මෙම බාල් නැටුම් භාවිතා වූයේ එදිනෙදා ජීවිතයේ විවේකීව ගත කරන වේලාවන්වලදී සහ සුහද හමුවන්වලදී ඉදිරිපත්කර විනෝදවීමට විනා වර්තමානයේදී මෙන් තරගකාරී ස්වභාවයකින් නොවේ. අද වන විට මෙම නැටුම් තාක්ෂණික මට්ටමින් ප්‍රගුණ වී ඇති අතර එයටම අනන්‍යය වූ ප්‍රමිතීන්වලින් සමන්විත වේ. මෙම බාල් නැටුම් අන්තර් ජාතික වශයෙන් පිළිගැනීමට ලක් වී ඇති අතර යුරෝපයෙන් ඔබ්බට ගොස් ඇමරිකා එක්සත් ජනපදයේ ද ඉතා ප්‍රචලිත වී ඇත. ඇමරිකා එක්සත් ජනපදය තුළ මෙම බාල් නැටුම් කොටස් දෙකකට බෙදා රංග ගත කෙරේ. එනම් සියුම් ලෙස හෙවත් “ ඇමරිකන් ස්මූත්” නමින්ද රිද්මයානුකූල හෙවත් “ඇමරිකන් රිදම්” යනුවෙනි. මෙම කොටස් දෙකම බාල් නැටුම් ශෛලියට අනුරූපීව හැඩ ගැසී ඇත.

## තරඟකාරී බාල් නැටුම්
thumb|බාල් නැටුම් තරඟාවලියක්.
අතීත සමාජයේ ඉහළ පන්තිය සදහා වෙන්ව තිබු බාල් නැටුම් වර්ථමානයේ නර්තන ක්‍රීඩා නැමති විධිමත් තරඟ වලට භාවිතා වේ. මෙම නර්ථන ක්‍රිඩා වලදී විවිධ කුසලතා මට්ටම් වල සිටින ආධුනික නර්තන ශීල්පීන්ටද නර්තනයට අවස්ථාවක් ලැබේ.
ඇමෙරිකානු නැටුම් ශීල්පීන්ගේ කුසලතා මට්ටම් U.S.A. Dance නැමති ආයතනය මගින් වර්ගීකරණයට බදුන් කර අති අතර එම ආයතනය මගින් ලෝකඩ, රීදි හා රන් යන වර්ගීකරණයන් නිත්‍ය ක්‍රමවේදයකින් නර්ථන ඉදිරිපත් කරන ශිල්පීන් සදහා පිරිණමයි. තවද ආධුනික, අනුශුරතා හා ශුරතා යන වර්ගීකරණයන් විවෘත කරුවන්ට පිරිනැමීම. එම ස්ථාන දළ ලෙස යුරෝපියානු හා ඕස්ට්‍රේලියානු “E” සිට “S” යන වර්ගීකරණයන්ට අනුරූපි වේ. එමෙන්ම වෘත්තිය ශිල්පීන් අතර ඔවුන්ගේ මට්ටම් වර්ගීකරණය වනුයේ “නැගී එන තරුව” සහ “විවෘත වෘත්තීය වේදියා යන ආකාරයෙනි.
නර්තන ශිල්පීන්ගේ නිපුණතා මට්ටම් හා හැකියාවන් රටතුළ මෙන්ම රටින් රටට ද විවිධාකාර වේ. උදාහරණයක් ලෙස ඇමෙරිකානු නර්තන තරඟවලට අමතරින් NDCA හා YCA තරඟවලට සහභාගි වන අතර ඒවාට සහභාගි වන ශිල්පීන් විවිධ සංස්කෘතින්වලට අයත් බැවින් නිපුණතා මට්ටම් හා හැකියාවන් තුළ විශාල වෙනසක් දැකිය හැක. ජාත්‍යන්තර ඔලිම්පික් සම්මේලනය මගින් පවා පිළිගෙන ඇති බාල් නැටුම් තරඟ අනාගතයේදී ඔලිම්පික් ක්‍රීඩාව බවට පවා පත්වීමේ හැකියාවක් ඇත. අතීතයේ සෝවියට් රුසියාවේ ද බාල් නැටුම් කලාව පැවති අතර එහි සෝවියට් බාල් නැටුම් යන අංගයද අන්තර්ගත විය. 

ඔස්ට්‍රේලියාවේද මෙම බාල් නැටුම් තරඟ මෙන්ම සමාජ නැටුම් ද නවතම ප්‍රවණතාවය බවට පත්වෙමින් පවතී. එම තරඟ වල නවීන ප්‍රවණතාවයෙන් යුත් නැටුම් අංග 15 ක් පමණ පවතින අතර ඒවා අනුපිළිවෙලකට සකසා ඇත.
ජාත්‍යන්තරව පිළිගත් Black Pool dance නැමති උත්සවයේ සත්කාරක ආයතනය ලෙස ක්‍රියා කරන්නේ Black Pool dance නැමති ආයතනයයි. එම උත්සවය බාල් නැටුම් කළාවේ අති උත්කර්ෂවත් සහ ඉතා වැදගත් කොට සැලකේ.

ප්‍රවර්ගය:බැලේ නැටුම්
ශ්‍රී ලංකාවේ ශාස්ත්‍රීය නැටුම්

ප්‍රධාන වශයෙන් ශ්‍රී ලංකාවේ ශ්‍රාස්ත්‍රීය නැටුම් ශෛලීන් තුනක් පවතී. ඒවා නම්,

1.	උඩරට නැටුම් - ප්‍රචලිතව පවනින්නේ කන්ද උඩරට ප්‍රදේශයේය.

2.	පහත රට නැටුම් - ප්‍රචලිතව පවතින්නේ දකුණු පළාත්වලය.

3.	සබරගමු නැටුම් - ප්‍රචලිතව පවතින්නේ සබරගමු ප්‍රදේශයේය.

උඩරට නැටුම්හි “උඩරට” යන නාමය ලැබී ඇත්තේ සිරිලක අවසාන රාජ්‍ය අගනුවර වූද, කොළඹින් කිලෝමීටර් 120 කට ඈතින් පිහිටි නුවර පුරවරයෙනි. මේ වන විට උඩරට නැටුම් ශෛලිය ශ්‍රී ලංකාවේ ශ්‍රාස්ත්‍රීය නැටුම් අතරින් ප්‍රධාන ස්ථානයකට පත්වී හමාරය.

සංස්කෘත භාෂාවේ හැඳින්වෙන තෘන නම් වූ කොටසට,එනම් කාල (රිද්මය) පදනම් කොටගත් රිද්මයානුකූල නර්තන ශෛලියක් ලෙස උඩරට නැටුම් හැඳින්විය හැක. මෙම රිද්මයානුකූල චලනය සඳහා තාල දැමීමට “තාලම්පට” නම් වූ වාදන භාණ්ඩයක් උපයෝගී කර ගනී. උඩරට නැටුමෙහි ප්‍රධාන විනෝදාංශයක් ලෙස වෙස්, නෛඅධි, උඩැක්කි, පන්තේරු සහ වන්නම් හැඳින්විය හැක.

උඩරට පහතරට හා සබරගමු නර්තන ශෛලින් එකිනෙකින්‍වෙනස් වන ප්‍රධාන කරුණු කීපයකි. ඒවා අතර නැටුම් අංග චලන, දේහ චලන, රංග වස්ත්‍රාභරණ සහ එක් එක් ශෛලීන්ට අනුකූල කාල රටා මැවීමට භාවිතා කරන්නා වූ විවිධ මාදිලියේ බෙර වර්ග ප්‍රධාන වේ. මේ අතරින් විශේෂිත වූ තවත් කරුණක් නම් පහත රට නැටුම්හි භාවිතා වන වෙස් මුහුණ පළඳනා උඩරට හෝ සබරගමු නැටුම්වලදී භාවිතා නොවීමයි.

තවද උඩරට නැටුම් සඳහා ගැට බෙරය ද, පහත රට නැටුම් සඳහා යක් බෙරයද, සබරගමු නැටුම් සඳහා දවුල් බෙරය ද භාවිතා වේ. ගැට බෙරය හා යක් බෙරය බෙර වාදකයාගේ දෙඅත් භාවිත‍ා කර වාදනය කරන අතර, දවුල් බෙර වාදකයා එක් අතකින් කඩිප්පුව (කෝටුවකි)  ගෙන අනෙක් අතින් දවුල වාදනය කරයි. යක් බෙර හා දවුල් බෙරයෙහි බද සිලිණ්ඩරාකාර වන අතර උඩරට බදයෙහි බඳ දෙපසට ක්‍රමයෙන් අඩුවී යන ආකාරයේ හැඩයෙන් යුක්ත වේ. 

## References 
http://en.wikipedia.org/wiki/Dances_of_Sri_Lanka#Classical_Dances
විලාසිතා නිර්මාණය

]]
**විලාසිතා නිර්මාණය** යනු යම් නිශ්චිත කාලයක දී සංස්කෘතිකමය හා සමාජීය බලපෑම් යටතේ නිර්මාණය වන ඇඳුම් පැළැඳුම් හා ජීවන රටා උපකරණ සඳහා වූ ව්‍යවහාරික කලාවකි.
            
විලාසිතා නිර්මාණය ඇඳුම් නිර්මාණයෙන් වෙනස් වන්නේ ඒවා සාමාන්‍යයෙන් ඍතු 1 හෝ 2 ක් සඳහා ඔරොත්තු දෙන පරිදි නිර්මාණය කර තිබීමයි. ඍතුවක් ලෙස අර්ථ දැක්වෙන්නේ සරත්/ සීත හෝ වසන්ත/ ගිම්හාන යන සෘතුයි. විලාසිතා නිර්මාණකරණය 19 වැනි සියවසේ දී චාල්ස් ෆෙඩ්‍රික් වර්ත් මඟින් ආරම්භ කරන ලද්දේ යැයි සැලකේ. ඔවුන් විසින් නිර්මාණය කරන ලද ඇඟලුම් සඳහා ඔවුන්ගේ වෙළෙඳ නාමය අසන ලද ප්‍රථම පුද්ගලයා වූයේ ඔහුය. ඕනෑම කාල පරිච්ඡේදයකට ගැලපෙන ඇඳුම් නිර්මාණය කරන්නට ශිෂ්‍යයන් විසින් ඉගෙන  ගනු ලැබුවත් 1858 න් පසුව බිහි වූ ඇඳුම් පමණක් විලාසිතා නිර්මාණ ලෙස සැලකිය හැකිය.

විලාසිතා නිර්මාණකරුවන් කාන්තාවන් සඳහා ද ඇඳුම් පැළැඳුම් නිර්මාණය කරයි. සමහරක් උසස් විලාසිතා නිර්මාණකරුවන් තනිව සේවයේ යෙදී සිටින අතර තනි පාරිභෝගිකයන් සඳහා නිර්මාණය කිරීම සිදු කරයි. අනෙකුත් උසස් විලාසිතා නිර්මාණකරුවන් විශේෂිත සාප්පුවලට හෝ උසස් විලාසිතා දෙපාර්තමේන්තු ගබඩාවලට තම සේවය ලබා දේ. මෙම නිර්මාණකරුවන් විසින් හොඳම තත්ත්වයේ රෙදි පිළි නිපදවන අතර ඒවා මඟින් නව විලාසිතා ප්‍රවණතා ද ඇති වේ. කෙසේ නමුත් බොහෝමයක් විලාසිතා නිර්මාණකරුවන් විශාල වෙළෙඳ පොළ සඳහා කාන්තා පිරිමි හා ළමා විලාසිතා නිර්මාණය කරන රෙදි පිළි නිපදවන්නන් සඳහා තම සේවාවන් ලබා දෙනු ලැබේ. කැල්වින් ක්ලෙයන් හෝ රැල්ෆ් ලෝරන් හෝ වෙළෙඳ නාම මෙම නිපදවීම් කරනු ලබන්නේ නිර්මාණ අධ්‍යක්ෂවරයෙකුගේ අධීක්ෂණය යටතේ සිටින ස්වාධීන නිර්මාණකරුවන් කණ්ඩායමක් මඟිනි.
මැසීම

**නූතන මහන මැෂිමක් භාවිතා කිරීම** 

මැසීම යනු ඉදිකටු හා නූල් යොදා ගෙන රෙදි, සම්, ලෝම හෝ අනෙකුත් ද්‍රව්‍ය ගෙතීමයි. එහි භාවිතය සියළු මනුෂ්‍ය ජනගහන අතර පාහේ විහිදී ඇති අතර පේලියෝලිතික් කාලය දක්වාම ඈතට එහි ඉතිහාසය දිව යයි. (30000 BC) මැසීම යන්න මඟින් රෙදි ගෙතීමට වඩා වැඩි අරුතක් ලබා දේ. 

මැසීම මූලිකව යොදා ගනුයේ තිර රෙදි, ඇඳ ඇතිරිලි හා මේස රෙදි වැනි ගෘහස්ත ද්‍රව්‍ය හා රෙදි පිළි නිපදවීමටය. තවද එය කැන්වස් හා සම් වැනි නම්‍යශීලී ද්‍රව්‍යවලින් තනා ඇති රුවල්, සම් බෝට්ටු, බැනර සඳහා ද යොදා ගනී. 

කර්මාන්ත ලෝකයේ දී වන බොහොමයක් මැසීම් සිදු කරනු ලබන්නේ යන්ත්‍ර මඟිනි. රෙදි පිළි කොටස් ප්‍රථමයෙන් එකට තබනු ලැ‍බේ. යන්ත්‍රයට ගියර හා අත් සංකීර්ණ පද්ධතියක් ඇති අතර එය රෙදි ස්ථර හරහා නූල් යවා නූල අර්ධ ආරක්ෂිතව අගුළුලනු ලැබේ. 

සමහරක් පුද්ගලයන් ‍ඔවුන් සඳහා හා ඔවුන්ගේ පවුල් සඳහා රෙදිපිළි මසාගනු ලැබේ. බොහෝමයක් ගෘහස්ථ මසන්නන් ඉරුණු තැනක් සාදා ගැනීමට හෝ ගැලවුණු බොත්තමක් නැවත සවි කර ගැනීම වැනි ඇඳුම් නඩත්තු කර ගැනීම සඳහා මැසීම සිදු කරනු ලැබේ. ජීවත් වීමේ වෘත්තිය ලෙස මැසීම සිදු කරන්නා ටේලර්, සන්නාලියා හෝ ඇඳුම් මසන්නා ලෙස හඳුන්වනු ලැබේ. 

Plain මැසීම උත්සව හේතු සඳහා සිදු කරනු ලැබේ : ගෘහස්ථ ඇතිරිලි හෝ රෙදි පිළි තැනීම හෝ නඩත්තු කිරීම. Fancy මැසීම මූලිකවම අලංකාරවත් වන අතර එයට ෂර්රින්, ස්මෝකින්, එම්බ්‍රොයිඩර් හෝ ක්විල්ටින් වැනි තාක්ෂණික ක්‍රම ඇතුළත් වේ.

මැසිම යනු ඇප්ලික්, කැන්වස් වැඩ හා පැච්වර්ක් වැනි බොහොමයක් ඉදිකටු කලා සඳහා පදනම වේ. 

බොහෝ විට මැසීම අඩු හැකියාවලින් යුත් රැකියාවක් සේ සැලකුවත් නොඇදෙන ද්විමාන රෙද්දකින් ත්‍රිමාණ හොඳ පෙනුමක් ඇති ඇඳුමක් නිර්මාණය කිරීමට අතිශය අත් හැසිරවීම පිළිබඳ දැනුමක් හා ගණිතමය සමුදායන්ගේ න්‍යායන් පිළිබඳ දැනුමක් අවශ්‍ය වේ. රෙදි තුළට වූ කැපුම් හා සිදුරුවලින් යුත් සමතල රෙදි කැබැල්ලක් ත්‍රමාණ අවකාශයේ දී අතිශය සංකීර්ණ ක්‍රමවලට වක්‍ර වීම හා මැවීම සිදු විය හැක. එමනිසා එය සුමුදු රැළිවලින් තොර නිපැයුමක් සඳහා හැසිරවීමට උසස් ගණයේ හැකියාවක් අවශ්‍ය වේ. රෙද්ද තුළට මුද්‍රණය කර ඇති හෝ වියා ඇති යම් කිසි රටාවක් සැලසුම් ක්‍රියාවලිය තවදුරටත් සංකීර්ණ කරනු ලබයි. මෙම නිපුණතාවලින් යුත් ඇඳුම් නිර්මාණකරුවෙකු මූලික නිර්මාණය සිදු කිරීමෙන් පසුව ආකෘති යොදා ගෙන රෙදි කැපීම හා වැඩකරුවන් මඟින් හෝ යන්ත්‍ර මඟින් ඒවා මැසීම සිදු කළ හැක. 

## References 
http://en.wikipedia.org/wiki/Seamstress

ප්‍රවර්ගය:මැසීම
නිරූපිකාව (පුද්ගලයා)

[thumb|[නිව් යෝර්ක් 2007 වසන්ත විලාසිතා සතියේ දී සින්තියා රෝලි සඳහා නිරූප‍ණයේ යෙදෙන නතාලියා ගොට්සි.]]

**නිරූපිකාවක්** යනු කලා විලාසිතා හෝ අනෙකුත් නිෂ්පාදනවල අරමුණු සඳහා හා ප්‍රචාරණය සඳහා ප්‍රදර්ශනය වන පුද්ගලයෙකි. නිරූපණය රඟපෑම, නැටීම හෝ අභිරූපණ කලා වැනි අනෙකුත් පොදු රඟ දැක්වීම් ආකාරවලින් වෙනස් වන නමුත් එහි සීමාව නිසි ලෙස අර්ථ දක්වා නොමැත. චිත්‍රපටියක හෝ නාට්‍යයක පෙනී සිටීම එහිදී නිරූපණය කරන චරිතය කුමක් වුවත් නිරූපණය ලෙස හඳුන්වනු නොලැබේ. කෙසේ නමුත් නිරූපිකාවන්ට ඔවුන්ගේ ඡායාරූපවලදී හැඟීම් ප්‍රකාශ කිරීමට සිදුවන අතර බොහෝමයක් නිරූපිකාවන් ඔවුන්ව රඟපාන්නන් ලෙස හඳුන්වා දෙනු ලැබේ. නිරූපිකාවන් වර්ග අතරට ආකර්ශණීය, විලාසිතා, යෝග්‍යතා, කාන්තා නාන ඇඳුම්, සෞන්දර්ය කලා හා ශරීරාංග නිරූපිකාවන් ඇතුළත් වේ. 

333x333පික්|Jean Shrimpton (1965)330x330පික්|Miranda Kerr (6880801131)  

ප්‍රවර්ගය:විලාසිතා
විලාසිතා-ධාවන මාර්ගය

[thumb|නිව් යෝර්ක් සිටි [2007 වසන්ත විලාසිතා සති අතරතුර දී ධාවන මාර්ගයක් මත සිටින නිරූපිකාවක්.]]
ධාවන මාර්ගයක් යනු විලාසිතා සංදර්ශණයක් අතරතුර දී නිරූපිකාවන් විසින් ඇඳුම් පැලඳුම් නිරූපණය කිරීම සඳහා යොදා ගන්නා ප්‍රේක්ෂකාගාරය දෙසට දිවෙන සාමාන්‍යයෙන් ඔසවන ලද පටු වේදිකාවකි.

එය සමහරක් විටක රෑම්ප් ලෙස ද හඳුන්වනු ‍ලැබේ. (රෑම්ප් මත ඇවිදී මෙන්)

## References 
http://en.wikipedia.org/wiki/Runway_%28fashion%29
විලාසිතා කවර (Cover) ගැහැණු ළමයි

thumb|කවර ගැහුණු ළමයෙකු නිරූපණය කරන ඕස්ට්‍රේලියානු සඟරාවක්.

කවර ගැහැණු ළමයෙකු යනු සඟරාවක පිට කවරයේ තම ඡායාරූපයක් නිරූපණය කරන කාන්තාවකි. ඈ නිරූපිකාවක්, කීර්තිමත් පුද්ගලයෙකු හෝ විනෝදකාමියෙක් විය හැක. 

මෙම වදන ඉංග්‍රීසි භාෂාවේ මුලින්ම ඇති වූයේ 1915 දීය. වඩා අඩුවෙන් භාවිතා වන විරුද්ධාර්ථ පදය වන්නේ කවර පිරිමි ළමයි යන්නයි. 

## වර්ගයන්
බටහිර ලෝකයේ පිරිමි හා ගැහැණු දෙපාර්ශවය සඳහා වූ සාමාන්‍ය සඟරා සිල්ලේම පාහේ පිටකවරය අලංකාර කරන්නේ කාන්තාවන් විසිනි. කෙසේ නමුත් සැලකිය යුතු වෙනස්කම් පහත සාකච්ඡා කර ඇත. 

කාන්තාවන් සඳහා වූ Redbook හෝ පිරිමින් සඳහා වූ Gentlemen’s quarterly, maxim හෝ esquire වැනි සඟරාවල පිටකවරයේ කීර්තිමත් (celebrity) නිරූපණ දැකගත හැකිය. රාජකීයභාවය හෝ රදළභාවයේ භාවිතය ද මෙය ඈඳා ඇත. මෙහි ප්‍රධාන අරමුණ වන්නේ පිළිගැනීමයි. 

කාන්තාවන් සඳහා වූ සමහරක් සඟරාවල සඟරාවේ රටාව නිරූපණය කරන නොදන්නා නිරූපිකාවක් නිරූපණය කරයි. (උදාහරණ - Seventeen)  Men’s fitness හෝ Sports Illustrated වැනි පිරිමි සඟරාවල මෙම ප්‍රවණතාවයට සමාන්තර ප්‍රවනතාවයක් ඇත. 

මධ්‍යස්ථ කාණ්ඩයක් වනුයේ සඟරාවල හෝ ප්‍රචාරණ කටයුතුවල පෙනී සිටීම නිසා ප්‍රසිද්ධියට පත් නිරූපිකාවන් හෝ සුපිරි නිරූපිකාවන් භාවිතයයි. මෙය බහුල වශයෙන් ELLE සඟරාව මඟින් භාවිතයට ගනී. 

‍බොහොමයක් අවස්ථාවල දී මෙහි අභිමතාර්ථය වන්නේ විකිණීම හා විවිධත්වය වැඩි කරන අතරතුර අදාල වෙළඳනාමය සඳහා වූ වටිනාකම පෙන්වීමයි. 

වියට්නාමයේ දී කවර ගැහැණු ළමයින් ලෙස හඳුන්වන්නේ තැබෑරුම්වල සිටින එහි සේවාදායකයින් සමඟ ලිංගික කටයුතු සඳහා යන ගැහැණු ළමයින්ය.

## References 
http://en.wikipedia.org/wiki/Cover_girl
සුපිරි නිරූපිකාවන්

thumb|බ්‍රසීල සුපිරි නිරූපිකාවක වන ගයිසෙල් බූන්ඩ්චෙන් 

සුපිරි නිරූපිකාවක් යනු අධිකව ගෙවීම් ලබන විශිෂ්ට විලාසිතා නිරූපිකාවක් වන අතර ඇයට ලොව පුරා වූ පිළිගැනීමක් හා කාන්තා ඇඳුම් නිර්මාණකරණය හා වාණිජමය නිරූපණය තුළ වු වටපිටාවක් ඇත. එම වදන භාවිතයට පැමිණියේ 1980 හා 1990 දශකවල වූ ජනප්‍රිය සංස්කෘතීන් තුළ දීය. සුපිරි නිරූපිකාවන් නිරූපණය කරන්නේ ලොව ප්‍රමුඛ පෙළේ විලසිතා නිර්මාණකරුවන් සහ ප්‍රමුඛ ආයතන සඳහා පමණි. මොවුන් බොහෝ විට එවැනි ආයතන සමඟ ඩොලර් මිලියන ගණන් වල ගිවිසුම් අත්සන් කරයි. සුපිරි නිරූපිකාවන්ගේ සාර්ථකත්වය ඔවුන්ගේ දක්ෂතාව මත මෙන්ම ජනප්‍රියතාව මතද රඳා පවති. මොවුන් විවිධ සඟරාවන්ගේ කවර ඡායාරූප සඳහා පෙනි සිටි.ක්ලෝඩියා ස්චිෆර් වරක් කියා සිටියේ "යමෙක් සුපිරි නිරූපිකාවක් විමට නම් ඈ ලොව පුරා සියලු සඟරාවල කවර ඡායාරූප සඳහා පෙනි සිටිය යුතු බවයි."

## විලාසිතා කර්මාන්තය තුළ යෙදීම
සුපිරි නිරූපිකාවන් යන කීර්ති නාමය ලබා ගන්නා විශිෂ්ට නිරූපිකාවන් බොහෝ විට ඒ හා සමාන තත්ව බෙදාහදා ගනී. මෙම නිරූපිකාවන් විලාසිතා කර්මාන්තය තුළ වඩා පිළිගැනීමක් ඇති අය වේ. ඔවුන් සාමාන්‍යයෙන් සුපිරි ගණයේ විලාසිතා නිර්මාණකරුවන්ට හා වෙළඳ නාම සඳහා කටයුතු කරයි. ඔවුන්ට ඩොලර් මිලියන ගණන් වන ගිවිසුම් හා ව්‍යාපාර ඇත. ඔවුන් විසින්ම ඔවුන්ව ගෘහස්ථ නාම ලෙස තත්වගත කරගෙන ඇති අතර ඔවුන්ගේ නිරූපණ වෘත්තිය සමඟ ලෝකප්‍රසිද්ධ පිළිගැනීම සම්බන්ධ වී ඇත. ඔවුන් විවිධ සඟරාවල කවර මත තම ඡායාරූප ප්‍රදර්ශනය කර ඇත. ක්ලව්ඩියා ශිෆර් ප්‍රකාශ කර සිටින්නේ “සුපිරි නිරූපිකාවක් බවට පත් වීම සඳහා අයෙක් ලෝකයේ සියළුම සඟරාවල පිට කවරයේ සිටිය යුතු අතර එම නිසා මිනිසුන්ට ගැහැණු ළමයින් හඳුනාගත හැකි වනු ඇත.” යන්නයි. පළමු නාම හඳුනාගැනීම විලාසිතා කර්මාන්තයේ සුපිරි නිරූපිකා තත්වයේ ස්ථිර සලකුණකි.

## විවේචන
කර්මාන්තයක් ලෙස සුපිරි නිරූපිකාවන් පිළිබඳ විවේචනය විලාසිතා මාධ්‍යවලට අභ්‍යන්තරයෙන් හා බාහිරව වඩා සුලභව දැකිය හැක. මේ සඳහා වන ‍චෝදනා අතර මෙම තත්වය අපේක්ෂා කරන කාන්තාවක් ජාතිවාදයේ ගැටළු ලෙස සෞඛ්‍යයට හානිකර තරම් ප්‍රමාණයක් දක්වා ශරීරය සිහින් කර ගන්නවා යැයි යන්න පවතී. තවද එහිදී සුපිරි නිරූපිකාවන් යන්න සාමාන්‍යයෙන් සම්බන්ධ වන්නේ ලස්සනෙහි උතුරු යුරෝපීය සම්මතවලටය. 

2007 දී The New York Times හි විලාසිතා රචකයෙක් වූ ගේ ‍ට්‍රෙස්බේට අනුව , විලාසිතා විශේෂඥයින්ට අනුව කාන්තා ඇඳුම් නිර්මාණය දිරිමත් කිරීම සඳහා රොබෝ ආකාරයේ පෙනුම ජනප්‍රිය වන අතර නිහඬ බැල්ම හා සිහින් අඟපසඟ වඩාත් වැඩි සේවාවක් සපයයි. 

ප්‍රශ්නය වන්නේ මෙය පමණක් නොවේ. 1970 දී කළු, විශාල හා ජනවාර්ගික නිරූපිකාවන් විලාසිතා සංදර්ශන ආක්‍රමණය කළ මුත් එම කාලයේ සිට සිදු වූ සාමාජීය වෙනස් වීම් විලාසිතා කර්මාන්තයේ සිටින බලවත් තරඟකරුවන්ට අනෙක් අය යෝජනා කිරීමට කාරණා කටයුතු සැලැස්වීය.
නෙල්සන් මැන්ඩෙලා

1918 ජුලි මස 18 වන දින උපත ලැබූ දකුණු අප්‍රිකාවේ මුල්ම ස්වදේශික ජනාධිපති **නෙල්සන් රොලිහ්ලාහ්ලා මැන්ඩෙලා** ප්‍රජාතන්ත්‍රවාදී පූර්ණ නියෝජනයක් සහිත ඡන්දයකින් තේරී පත් වුණු මුල්ම ජනාධිපතිවරයා විය. ජනාධිපති ධූරයට පත්වීමට ප්‍රථම මැන්ඩෙලා දකුණු අප්‍රිකාවේ වර්ණ භේදයට එරෙහිව කටයුතු කළ අතර අප්‍රිකානු ජාතික කොන්ග්‍රසයේ නායකයා මෙන්ම එහි සන්නාහ සන්නද්ධ දේශපාලනඥයකු ලෙස කටයුතු කරන ලදී. 27 වසරක සිර දඬුවමක් විඳි මොහු ඉන් වැඩි කාලයක් රොබින් දූපතේ ගත කරන ලදී. විවිධ අපරාධවලට සම්බන්ධ වීම හා දේපල අලාභ හානි කිරීම යන කරුණු සිරගත වීමට බලපෑ අතර වර්ණ භේදයට එරෙහිව පෙරමුණ ගෙන කටයුතු කිරීම ද ඊට බෙහෙවින් බලපෑ කරුණක් විය.

දකුණු අප්‍රිකාවේ මෙන්ම ජාත්‍යන්තරයේ ද වර්ණ භේදයට ‍එරෙහි විරුද්ධවාදීන් අතර මැන්ඩෙලා ස්වාධීනත්වයේ හා සමානාත්මභාවයේ සංකේතයක් බඳු විය. නමුදු එවකට පැවති රජය විසින් ඔහුව බොහෝ‍සේ විවේචනයට භාජනය කරන ලදී. ANC ය විසින් මැන්ඩෙලා ඇතුළු පිරිස කොමියුනිස්ට්වාදීන් හා ත්‍රස්තවාදීන් ලෙස හංවඩු ගැසූ අතර ඇමරිකාව තවමත් හඳුන්වනුයේ ත්‍රස්තවාදියෙකු සේය.

1990, පෙබරවාරි මස 11 වන දින සිරෙන් නිදහස් වීමත් සමඟම මැන්ඩෙලා සමඟි සන්ධාන‍වීමට හා සාකච්ඡා මාර්ගයට පිවිසීමේ ප්‍රතිපත්තියට අවතීර්ණ විය. දකුණු අප්‍රිකාවේ බහු ජාතීය ප්‍රජාතන්ත්‍රවාදයේ වෙනසක් ඇති කිරීමට එය ඉවහල් වන බව ඔහුගේ විශ්වාසය විය. වර්ණභේද යටතේ අවසාන දක්වාම මැන්ඩෙලා අතීත විරුද්ධවාදීන්ගේ පවා පැසසුමට පුළුල් ලෙස භාජනය විය.

දශක හතරක් පුරාවට සම්මාන සියයකට අධික ප්‍රමාණයකින් පිදුම් ලැබූ මොහ‍ු 1993 වසරේ නොබෙල් සාම ත්‍යාගයට හිමිකම් කීමට තරම් වාසනාවන්ත විය. එපමණක් නොව වර්තමානයේ නෙල්සන් මැන්ඩෙලාව හඳුන්වනු ලබන්නේ කාලෝචිත මාතෘකා වෙනුවෙන් තම කටහඬ හා අදහස් පුබුදු කළ ශ්‍රේෂ්ට දේශපාලනඥයෙකු වශයෙනි. දකුණු අප්‍රිකාවේ මැන්ඩෙලාගේ වංශයේ වැඩිහිටියන් විසින් මැන්ඩෙලාට තිළිණ කළ ගරු නම්බුනාමය “මැඩිබා” නම් වේ. එකී නාමය නෙල්සන් මැන්ඩෙලා යන නාමයන් සමඟ අපූරුවට පෑහිණි.

මහත්මා ගාන්ධි යනු මැන්ඩෙලාගේ ජීවිතයේ පරමාදර්ශය කොට ගත් විශිෂ්ට චරිතයකි. මැන්ඩෙලා එකී චරිතය තම ජීවතයට නව අදහස් හා හැඟීම් ජාතික කරවීමට සමත් වූ වටිනා සම්පතක් ලෙසින් සලකනු ලබයි. එමෙන්ම මහත්මා ගාන්ධිතුමාගේ අවිනිසොවාදී දර්ශනයත්, විරුද්ධ පාර්ශවයන් කෙරෙහි ගෞරවයෙන් කටයුතු කිරීමේ හැකියාවක් මැන්ඩෙලා විසින් ස්වකීය ජීවිතයට ද ඈඳා ගත් යහපත් ගුණාංග වේ. 

## සිරගතව සිටි කාලය 
### රොබෙනිගලෑන්ඩ් දූපතේ දිවිය: 1962 - 1982
thumb|

## මරණය සහ අවමගුල 
thumb|right|මැන්ඩෙලාගේ හවුටන් නිවස පිටතදී මහජනයා අවසන් ගෞරව දක්වමින්

දිගු කලක් පැවති ශ්වසන ආසාදනයකින් ගැහැට විඳීමෙන් පසුව, 2013 දෙසැම්බර් 5 දිනදී වයස අවුරුදු 95 ක් ආයු වැළඳීමෙන් පසුව මැන්ඩෙලා මිය ගියේය. ඔහුගේ පවුලේ සාමාජීකයන් ඔහු වට කර සිටියදී, 20:50 දේශීය වේලාව (UTC+2) පමණ වත්ම,  ජොහැන්නස්බර්ග්හී, හවුටන් හිදී, හේ මිය ගියේය.  ජනාධිපති ජේකබ් සූමා රූපවාහිනියේ පෙනී සිටිමින් ඔහුගේ මරණය ප්‍රකාශයට පත් කළේය. 

2013 දෙසැම්බර් 6 දිනදී, ජනාධිපති සූමා විසින් දින දහයක ජාතික ශෝක කාල පරිච්ඡේදයක් ප්‍රකාශයට පත් කෙරුණු අතර, ප්‍රධාන අවමංගල්‍යෝත්සවය ජොහැන්නස්බර්ග්හී  එෆ්එන්බී ක්‍රීඩාංගනයේදී 2013 දෙසැම්බර් 10 දිනදී පැවැත්විණි. 2013 දෙසැම්බර් 8 දින, ජාතික යාච්ඤා සහ ආවර්ජනාවේ දිනයක් ලෙසින් හෙතෙම ප්‍රකාශයට පත් කළේය. ප්‍රිටෝරියාහී යූනියන් බිල්ඩිංස් තුල දෙසැම්බර්  11–13 දක්වා මැන්ඩෙලාගේ දේහය  රාජ්‍ය ගෞරව සහිතව තැන්පත් කර තැබූ අතර 2013 දෙසැම්බර් 15 දිනදී රාජ්‍ය අවමංගල්‍යයක් කූනු, දකුණු අප්‍රිකාව හිදී පැවැත්විණි. .

## ආශ්‍රිත
### අධෝසටහන්
ප්‍රවර්ගය:මාක්ස්වාදී කතුවරු
ප්‍රමුඛ පෙලේ විලාසිතා නිර්මාණ ආයතන

ප්‍රමුඛ පෙලේ විලාසිතා නිර්මාණ ආයතන 

ප්‍රමුඛ පෙලේ විලාසිතා නිර්මාණ ආයතනයක් ලෙස වර්ගීකරණය කිරීම සඳහා පහත අවශ්‍යත‍ාවයන් සපුරාලිය යුතු වේ. 

1)	අදාල ආයතනය ලොව ප්‍රමුඛ පෙලේ විලාසිතා කේන්ද්‍රයක පිහිටා තිබිය යුතු වේ.ඊට හේතුව සරල වශයෙන් කිවතොත් වඩාත් ලාභදායී සහ ගෞරවාන්විත විලාසිතා නිර්මාණ කටයුතු සඳහා ඉඩ ප්‍රස්ථාව පවතින්නේ මෙම නගරවල හෙයින් වේ.මෙම කාණ්ඩයට අයත් නගර අතරට නිව්‍යෝක් , මිලාන් , පැරිස් , ලන්ඩන් , ටෝකියෝ , ටොරොන්ටෝ , සාවෝපෝලෝ  සහ බාසිලෝනා යන නගර අයත් වේ. 

2)	අදාල ආයතනය විලාසිතා ක්ෂේත්‍රය තුළ ගෞරවයට පාත්‍ර වී ඇති ප්‍රසිද්ධ ආයතනයක් විය යුත් අතර එය යහපත් කල් ක්‍රියාවකින් යුත් ආයතනයක්ද විය යුතු වේ. මෙහිදී යහපත් භාවය සම්බන්ධයෙන් වැදගත් වන්නේ අදාල රටවල විලාසිතා ක්ෂේත්‍රයට අද‍ාල නිරීක්ෂණ ආයතන , පාලන සංවිධාන ආදියේ මතය වේ. මෙවැනි ආයතන සඳහා උදාහරණ ලෙස එක්සත් ජනපදයේ Better Business Bureau ආයතනය , විලාසිතා නිර්මාණකරුවන්ගේ සංවිධානය සහ නගරයේ විලාසිතා සතිය සංවිධානය කරන කණ්ඩායම පෙන්වා දිය හැක. 

3)	අදාල ආයතනය ඍජුව කිසියම් විලාසිතා නිරූපණ ශිල්පියෙක් වෙත ප්‍රධාන පෙලේ විලාසිතා සැළසුම් ආයතනයක් (උදා- Gucci, Dolce & Gabbana , Calvin Klein , Prada, Valentino & Giorgio Armani ආදිය ) හරහා ලාභදායී සැපයුමක් සිදු කොට තිබිය යුතු වේ. 

පහත දැක්වෙන්නේ ලොව ප්‍රමුඛ පෙලේ විලාසිතා නිරූපණ ආයතන  අතරින් කිහිපයකි: 

·	Elite Model Management - නිව් යෝක් නගරය (පැවති පැරීසිය, ප්‍රංශය)
·	Ford Models - නිව් යෝක්  නගරය
·	IMG Models - නිව් යෝක්  නගරය
·	FTC Publications - නිව් යෝක්  නගරය 
·	Utive Models – චිකාගෝ
·	Models 1 Agency - ලන්ඩන්
·	Storm Model Agency - ලන්ඩන්
·	Trump Model Management - නිව් යෝක්  නගරය 
·	WS2M - පැරිස් නගරය
·	Wilhelmina Models - නිව් යෝක්  නගරය

## References 
http://en.wikipedia.org/wiki/Modeling_agency#Top_Modeling_agencies
විලාසිතා සංදර්ශණ

[thumb|[2007 වසන්ත නිව් යෝර්ක් විලාසිතා සතියේ දී සින්තියා රොව්ලි සඳහා නිරූපණයේ යෙදෙන නතාලියා ගොට්සි.]]
thumb|නිව් යෝර්ක් සිටි විලාසිතා සතිය අතරතුර දී මයිකල් කෝස් කැට්වෝක් එක මත සිටින නිරූපිකාවක්.
**විලාසිතා සංදර්ශණය**ක් යනු විලාසිතා නිර්මාණකරුවෙකු මඟින් ඔහුගේ හෝ ඇයගේ නව ඇඳුම් විලාසිතාවන්  ප්‍රදර්ශනය කිරීම සඳහා පවත්වනු ලබන උත්සවයකි. සාමාන්‍ය විලාසිතා සංදර්ශනයක දී නිරූපිකාවන් නිර්මාණකරුවන් මඟින් නිර්මාණය කරන ලද ඇඳුම් පැළඳ කැට්වොක් එක මත ඇවිදීම සිදු කරයි. ඉතා කලාතුරකින් විලාසිතා සංදර්ශණ වෙනස් ආකාර ද ගනී. එහිදී නිරූපිකාවන් තනන ලද පරිසරයක නිශ්චලව සිටගෙන හෝ වාඩි වී සිටී.

## ඉතිහාසය
විලාසිතා ප්‍රදර්ශන සම්බන්ධ ඉතිහාසඥයන් නොමැති හෙයින් මේවා සම්බන්ධ මූලික ඉතිහාසය අපැහැදිලි වේ. වර්ෂ 1800 ආසන්න කාලයේදී පැරීසියේ කාන්තා ඇඳුම් නිර්මාණය සඳහා වූ වෙළඳ සැල් ආශ්‍රීතව නිරන්තරයෙන්ම විලාසිතා ප්‍රදර්ශනයන් පැවැත්වුණි. 

ඇමරිකානු වෙළෙන්ඳන් විලාසිතා ප්‍රදර්ශන පිළිබඳ සංකල්පය භාවිතය 19 වැනි ශත වර්ශයේ මුල භාගයේදී ආරම්භ කළහ. ප්‍රථම ඇමරිකානු විලාසිතා ප්‍රදර්ශනය ලෙස 1903 වසරේ නිව් යෝක් නගරයේ “Ehrlich Brothers” නම් වෙළඳ සැල තුළ සිදු කෙරුණු විලාසිතා ප්‍රදර්ශනය සැලකිය හැක. 1910 වර්ෂය වන විට නිව් යෝක් සහ ෆිලඩෙල්පියා යන නගරවල පැවති  සියළු අංශවලට අයත් සේවා සැපයීම සිදු කරන Wanamaker’s වැනි දැවැන්ත වෙළඳ සැල් පවා විලාසිතා ප්‍රදර්ශන සිදු කිරීම ආරම්භ කළහ. මෙම ප්‍රදර්ශනයන් තුළදී පැරීසියේ කාන්තා ඇඳුම් නිර්මාණය කරන වෙළඳ සැල් මගින් නිර්මාණය කළ කාන්තා ඇඳුම් හෝ ඒවා පිටපත් කොට නිර්මාණය කළ  කාන්තා ඇඳුම් ප්‍රදර්ශනය කෙරුණි. මෙම ප්‍රදර්ශනයන් ඔස්සේ අදාල වෙළඳ සැල් හිමිකරුවන්ගේ නව අදහස් ඉදිරිපත් කිරීමත් කාන්තා පාරිභෝගිකයින් වෙළඳ සැල් වෙත ඇද බැඳ තබා ගැනීමත් අරමුණු කෙරිණි. 

1920 වර්ෂය වන විට එක්සත් ජනපදය පුරා පිහිටි වෙළඳ සැල් තමාගේම විලාසිතා ප්‍රදර්ශන පැවැත්වීම ආරම්භ කළහ. බොහෝ විට මෙම ප්‍රදර්ශනයන් නාට්‍යමය ස්වභාවයක් ගත් අතර පසුබිම් කථනයක් සහිතව කිසියම් තේමාවක් (උදා - රුසියානු ,චීන හෝ පර්සියානු) කේන්ද්‍ර කොට ගෙන ඉදිරිපත් කෙරුණි. මෙම ප්‍රදර්ශනයන් 19 වන සියවසේ මැද භාගයේදී අතිශයින් ප්‍රචලිත වූ අතර ඇතැම් විට මේවා නැරඹීමට පැමිණි පිරිස දහස් ගණනක් විය. 

1970 සහ 80 දශක තුළදී ඇමරිකානු විලාසිතා නිර්මාණ ශිල්පීන් වෙළඳ සැල් වලින් පරිබාහිරව තමාගේම විලාසිතා ප්‍රදර්ශන සිදු කිරීම ආරම්භ කළහ. මේවා පෞද්ගලික ස්ථානයන් තුළ ප්‍රදර්ශනය කෙරිණි. කෙසේ නමුත් 1990 දශක‍ය ආරම්භයේදී බොහෝ දෙනා මෙම ක්‍රමය වැඩි දියුණු කළ යුතු බවට මත පල කිරීම ආරම්භ කලහ. එවකට  ඇමරිකානු විලාසිතා නිර්මාණ කරුවන්ගේ කවුන්සිලයේ  විධායක අධ්‍යක්ෂකව සිටි ෆර්න් මැලිස් මෙම තත්වය පිළිබඳ ප්‍රකාශ කරනුයේ “කුඩා අනාරක්ෂිත ස්ථානවල පැවති විලාසිතා ප්‍රදර්ශන කිහිපයක් අතර තුර සිදු වූ අත් වැරදීම්වලින් පසුව පොදු මතය වූයේ අප විලාසිතාවලට ආදරය කරන නමුත් ඒ වෙනුවෙන් මිය යාමට සූදානම් නැත” වශයෙනි. මෙම තත්වයන්ගේ ප්‍රතිඵලයක් වශයෙන් 1993 වසරේ අගභාගයේදී පැවති විලාසිතා සතිය තුළ මෙම ප්‍රදර්ශනයන් සියල්ල එක් කොට නිව් යෝක් බ්‍රයන්ට් පාක් උද්‍යානය තුළ ප්‍රදර්ශනය කරන ලදී.
විලාසිතා පිලිබඳ ජනමාධ්‍ය

**විලාසිතා ජනමාධ්‍ය** යනු ප්‍රසිද්ධ කරන ලද විලාසිතා මාධ්‍යවල සියලු අංග විස්තර කිරීමට යොදා ගන්නා පදයකි. සමහරක් විට විලාසිතා රචකයන්ට, විලාසිතා විවේචකයන්ට හෝ විලාසිතා වාර්තාකරුවන්ට මෙම වදන යෙදේ. විලාසිතා ජනමාධ්‍ය සදහා වඩාත් සුදුසු උදාහරණය වන්නේ සඟරා හා පුවත් පත්වල දැක්වෙන විලාසිතාය. නමුත් මෙම වදනට විලාසිතා පිළිබඳව පොත්, රූපවාහිනියේ විකාශය වන විලාසිතාවලට අදාළ වාර්තා මෙන්ම අන්තර් ජාල විලාසිතා සඟරා, වෙබ් අඩවි හා බ්ලෝග් ඇතුළත් වෙයි. 

විලාසිතා ජනමාධ්‍යයේ ක්‍රියාව සැලකිය යුතු ලෙස වෙනස් විය හැකිය. සාමාන්‍යයෙන් එයට ඇතුළත් වන්නේ ලිපි ලිවීම හා සංස්කරණය හෝ විලාසිතා සංදරශණයක් ඇති කිරීමට හා අලංකාර කිරීමට උපකාර කිරීමයි. විලාසිතා ජනමාධ්‍යකරුවෙක් පර්යේෂණ කිරීමට හා / හෝ සම්මුඛ සාකච්ඡා පැවැත්වීමට විශාල කාලයක් ගත කරන අතර ඔහුට හෝ ඇයට ඡායාරූප කරුවන්, නිර්මාණකරුවන් හා මහජන සම්බන්ධතා විශේෂඥයින් ඇතුළත් විලාසිතා කර්මාන්තයේ යෙදෙන මිනිසුන් සමග හොද සබඳතාවයක් පවත්වා ගැනීම අත්‍යවශ්‍ය වේ. 

විලාසිතා ජනමාධ්‍ය කරුවන් ප්‍රකාශකයන් මගින් පුර්ණ කාලීනව හෝ නිදහස් පදනමක් මත සේවයෙහි යොදවනු ලැබේ.

## විලාසිතා ජනමාධ්‍ය හා අන්තර්ජාලය
විලාසිතා පිළිබඳව වූ ප්‍රථම අන්තර්ජාල අඩවිය වූයේ ෆැෂන් නෙට්ය. එය ආරම්භ වූයේ 1995 ජනවාරි මාසයේ දීය. 1990 මැද භාගය වන විට අන්තර්ජාලය යනු අධ්‍යාපන අංශ මඟින් ක්‍රියාත්මක කළ පර්යේෂණ ජාලයක් විය. නමුත් මෙම නවතම මාධ්‍යයේ අති විශාල ඉල්ලුම, විලාසිතාවල මුල් පිවිසීම හා ස්වාධීන හා ජනප්‍රිය විලාසිතා ප්‍රකාශකයන්, නිර්මාණකරුවන් හා දෘශ්‍ය කලාකරුවන් ඉක්මණින් අන්තර්ජාලය හා එක්වීම මඟින් නිරූපණය වේ. 

ෆැෂන් නෙට් හි නිකුත් කිරීම සිදුවී වසර භාගයකට පමණ පසු 1995 පසුභාගයේ දී නිව් යෝර්ක් මත පදනම් වූ ෆැෂන් මෝල් හා ELLE පැමිනුණි. ලුමියර් ප්‍රථම අන්තර්ජාල විලාසිතා සඟරාව වු අතර එහි නික් නයික් හා ජීන් බැප්ටිස් මොන්ඩිනෝ ඇතුළු ඡායාරූපකරුවන් නිරූපණය විය. එය නිකුත් වුයේ 1995 ඔක්තෝබර් මාසයේ දීය. 1996 දී යූව්ස් සෙන්ට් ලොරෙන්ට්ගේ රන් වේ සංදර්ශණය සඳහා ෆැෂන් ලයිව් මඟින් ප්‍රථම අන්තර්ජාල සජීවී විලාසිතා වෙබ් විකාශනය ආරම්භ කරන ලදී. ෆැෂන් වින්ඩෝස් මේ ප්‍රමුඛයන් අතර සිටන අතර එය 2007 දී එහි දසවන සංවත්සරය සමරන ලදී. CNN ස්ටයිල් හා හින්ට් සඟරාව 1998 දී ආරම්භ විය. ඊළඟ වසරේ දී Boo.com හි නැඟීම හා බිඳ වැටීම සිදු විණි. එම සමාගම මඟින් මාස 18 තුළ දී ඩොලර් මිලියන 135 ක් විනාශ කරන ලදී. වෝග් හා W සඳහා වූ SHOWstudio.com හා style.com 2000 වසරේ දී ආරම්භ විණි. ඉන්පසුව 2002 දී ජේසන් කැම්බෙල්ගේ JC Report හා 2005 දී Refinery 29.com ද ඇරඹිණි. 2007 යම් අපහසු කාල සීමාවකට පසුව W විසින් style.com අතහැර එය වෝග් හි තනි අන්තර්ජාල නිවස බවට පත්විමට ඉඩ දුණි. විලාසිතා රචකයන් මඟින් නිර්මාණය කරන ලද දැනටමත් එහි ඔප ඇති සැකැස්මට ජනප්‍රිය නවතම වෘත්තීයමය බ්ලොග් එක් වුයේ Fashionreporters ය. 2007 දී Beauty flow විශිෂ්ට අන්තර්ගතවලින් යුත් සම්පූර්ණයෙන්ම ෆ්ලෑෂ්වලින් නිර්මාණය කරන ලද සඟරාවක් සමඟ කරලියට පැමිණුණි. 

වර්තමානයේ විලාසිතා බ්ලොග් විලාසිතා කර්මාන්තයේ දිනෙන් දින දියුණු වන බලයක් බවට පත්ව ඇත. 2006 අගෝස්තු මාසයේ දී මෙම ප්‍රවණතාවයට එරෙහිව ලෝකයේ විශාලතම සාප්පු සංකීර්ණය වන වෙස්ට් ෆීල්ඩ් ගෘප් හි හිමිකරුවා වක්‍රාකාරව ඔවුන්ගේ වෙළෙඳ සාප්පු තුළ ඇති නිෂ්පාදන ප්‍රචාරණය කරන දර්ශනයකින් යුත් නව ජනප්‍රිය විලාසිතා ප්‍රවණතා හඳුනාගන්නේ කුමකටදැයි යන මාතෘකාවෙන් යුත් වෙබ් ලිපියක් නිකුත් කරන ලදී. එවැනි දෙයක් සඳහා මුදල් සැපයීම ස්වාධීන වන අතර එය මිළ දී ගැනීම හෝ ප්‍රචාරණය මත රඳා නොපවතින නමුත් සම්පූර්ණයෙන්ම වෙළෙඳ දැන්වීම් මත රඳා පවතී.
ගැණුම්කරුවන් (විලාසිතා)

විලාසිතා කර්මාන්තයෙදී ගැණුම් කරුවෙකු යනු සාප්පු සවාරියේ යෙදෙන්නන් අතර ජනප්‍රිය මොනවාද යන්න පිළිබඳව ඔහුගේ හෝ ඇයගේ තීරණය මත සාප්පුවක රාක්ක මත තැබිය යුත්තේ කිනම් විලාසිතා අංග දැයි තීරණය කරන පුද්ගලයාය. විලාසිතා ගැණුම්කරුවන් සාමාන්‍යයෙන් ප්‍රවණතා නිරීක්ෂනය කිරීම සඳහා වෙළෙඳ සල්පිල් වලට හා විලාසිතා සංදර්ශනවලට සහභාගී වේ. ඔවුන් විශාල දෙපාර්තමේන්තු සාප්පුවලට හෝ කුඩා සාප්පු සඳහා සේවය කළ හැකිය. රාක්ක මත තැබිය යුත්තේ මොනවාදැයි යන තීරණය විලාසිතාවලට අතිශයින් බලපායි.

       

## සටහන්
විලාසිතා බ්ලොග් වර්ග

විලාසිතා බ්ලොග් වර්ග

විලාසිතා බ්ලොග් විදි කිහිපයකට වර්ගීකරණය කළ හැක. 

ලියන්නාගේ විශිෂ්ටත්වය අනුව

විලාසිතා බ්ලොග් අභ්‍යන්තරයෙහි වූවන්, බාහිරෙහි වූවන් හෝ අභ්‍යන්තරයෙහි වූ බලාපොරොත්තු සහගත අය විසින් ලියනු ලැබේ. 

අභ්‍යන්තරෙහි වූ අය යනු විලාසිතා කර්මාන්තය තුළ කටයුතු කරන (හෝ ‍කටයුතු කර ඇති) හෝ සාම්ප්‍රදායික විලාසිතා මාධ්‍ය සඳහා කටයුතු කරන පුද්ගලයන්ය. මීට අමතරව සමහරක් විලාසිතා හි අභ්‍යන්තරයේ වූ අය විශාල අඩවි තුළ දී අමුත්තන් ලෙස බ්ලොග් ලිවීම සිදු කරයි. උදාහරණයක් ලෙස විලාසිතා නිර්මාණකරුවෙකු වන නැනට් ලෙපෝරේ glam.com සඳහා දායක වී ඇත. 

බාහිර පුද්ගලයන් යනු සාමාන්‍යයෙන් විලාසිතාවලට ඉතාමත් කැප වූ පාරිභෝජකයන් වීම තුළින් විලාසිතා පිළිබඳ හසල දැනුමක් (හෝ අඩුම තරමින් ශක්තිමත් ආකල්ප) ඇති පුද්ගලයන්ය.

අභ්‍යන්තරයෙහි වූ බලාපොරොත්තු සහගත පුද්ගලයන් ‍යනු විලාසිතා කර්මාන්තයේ හෝ මාධ්‍යයෙහි කටයුතු කරන අතර ඔවුන්ගේ බ්ලොග් විලාසිතා ලිවීම් රැකියා සඳහා දොරක් විවර කර දෙනු ඇතැයි බලාපොරොත්තුවෙන් සිටින පුද්ගලයන්ය. ඔවුන්ගේ බ්ලොග්වල ශක්තිමත්භාවය නිසා විලාසිතා කර්මාන්තය තුළ සේවයෙහි යෙදී සිටින පුද්ගලයන්ගේ නිදසුන් අතරට පහත අය ඇතුළත් වේ. 

·	Manolo The Shoe Blogger, මොහුට දැන් ‍ෙවාෂින්ටන් පෝස්ට් ප්‍රකාශනවල සතියකට වරක් තීරුවක් හිමි වේ.
·	Go Fug Yourself හි හෙදර් හා ජෙසිකා නිව් යෝර්ක් සඟරාව සඳහා විලාසිතා සතිය ආවරණය කිරීම සිදු කරයි. 
·	කැතරින් ෆනී විසින් “How to be a Budget fashionista” යනුවෙන් ග්‍රන්ථයක් ලියූ අතර එය වැලන්ටයින් පොත් මඟින් ප්‍රකාශයට පත් කරන ලදී.

හිමිකාරීත්වය මඟින් 

විලාසිතා බ්ලොග් තනි පුද්ගලයන්ට හෝ සමාගමවලට අයත් විය හැක. 

තනි පුද්ගලයන් මඟින් සිදු කරගෙන යන විලාසිතා බ්ලොග් ඉහත ලැයිස්තුගත කර ඇත. 

දැනට විලාසිතා බ්ලොග් පවත්වාගෙන යන සමාගම් වර්ගවලට විශාල මාධ්‍ය සංවිධාන හා විලාසිතා විකිණුම්කරුවන් ඇතුළත් වේ. විලාසිතා බ්ලොග් අයිති මාධ්‍ය සංවිධාන අතරට ද ටයිම්ස් (UK) කොන්ඩේ නාස්ට් ප්‍රකාශකයන් (US), වරයිටි (US) හා සිඩ්නි මෝර්නිං හෙරල්ඩ් (ඕස්ට්‍රේලියා) ඇතුළත් වේ. ෆැෂන් බ්ලොග් අයත් විකුණුම්කරුවන් අතරට බටර්ෆලයි හා ස්ලෙන්ඩෝරා ඇතුළත් වේ. 

තේමාව අනුව

බොහෝමයක් සාර්ථක විලාසිතා බ්ලොග් යම් නිශ්චිත තේමාවක් හෝ කෝණයක් අනුගමනය කරයි. සමහරක් ඔවුන්ගේ පථය එක් විලාසිතා වර්ගයකට සීමා කර ඇත. උදාහරණ පාවහන්, අත් බෑග් හෝ ඩෙනිම්. සමහරක් ඒවා යම් මිළ මට්ටමක් සඳහා විශේෂිත වේ. සාමාන්‍යයෙන් ඉතා ඉහල මට්ටමේ හෝ ආර්ථික මට්ටමට ගැලපෙන මිළ මට්ටම් විශේෂිත වේ. සමහරක් ප්‍රසිද්ධ විලාසිතා පමණක් ආවරණය කරන අතර අනෙක්වා එදිනෙදා හමුවන විලාසිතා ආවරණය කරයි. සමහරක් මෙම මාතෘකාවලින් දෙකක හෝ කිහිපයක එකතුවක් ආවරණය කරයි.  ‍ 

## References 
http://en.wikipedia.org/wiki/Fashion_blog#Types_of_fashion_blogs

ඔන්ලයින් විලාසිතා සාප්පු සවාරි
පෞද්ගලික විලාසිතා උපදේශක

පෞද්ගලික විලාසිතා උපදේශකයෙකු යනු නව විලාසිතාවන් , ඇඳුම් පැළඳුම් , වර්ණ සහ ශරීර අලංකරණය සඳහා යොදා ගන්නා විවිධ ආලේපන සහ ක්‍රමවේද ආදිය පිළිබඳව විවිධ පුද්ගලයන් හට උපදෙස් සපයන්නෙකු වේ.

පෞද්ගලික විලාසිතා උපදේශක වෘත්තිය පිළිගත් වෘත්තියක් වන නමුත් මෙම වෘත්තිය වේෂ නිරූපණ ශිල්පය සමග පටලවා ගත යුතු නොවේ. වේශ නිරූපණ ශිල්පීන්ගේ ප්‍රධාන කාර්යය වනුයේ ප්‍රධාන විලාසිතා නාමයන් සඳහා විලාසිතා නිරූපණ ඡායාරූප සම්බන්ධව ක්‍රියා කිරීමයි.
    
පෞද්ගලික විලාසිතා උපදේශකයෙකු කිසියම් විලාසිතා සන්නාමයක් සම්බන්ධව ක්‍රියා කරනු වෙනුවට කිසියම් පුද්ගලයෙකු සම්බන්ධයෙන් ක්‍රියා කිරීම සිදුකරයි. විශේෂයෙන්ම වර්තමානයේ සුප්‍රසිද්ධ පුද්ගලයින් සඳහා විලාසිතා උපදේශකයන් ලෙස ක්‍රියා කරන ට්‍රිනී සහ සුසානා සහ ගොක්වෑන් ආදීන් ප්‍රසිද්ධියට පත් වීමත් සමග සාමාන්‍ය ජනතාව අතර එක් එක් පුද්ගලයන්ට ගැලපෙන විලාසිතාවන් නිර්මාණය කිරීම පිළිබඳව ඇති දැනුම සහ උනන්දුව ඉහළ ගොස් ඇත. මේ සමගම පෞද්ගලික විලාසිතා උපදේශකයෙකුගේ සේවය ලබා ගැනීම ලාභදායී ක්‍රියාවක් මිස අනවශ්‍ය වියදමක් නොවන බව සිතීමට පෙළඹෙන සංඛ්‍යාව ඉහළ යමින් පවතී. මේවන විට මෙම තත්ත්වයට ගැලපෙන පරිදි සාමාන්‍ය පුද්ගලයින්ට ද තම සේවය ලබා දීමට පෞද්ගලික විලාසිතා උපදේශකයින් ක්‍රියා කරමින් සිටිති. සාමාන්‍යයෙන් පෞද්ගලික විලාසිතා උපදේශකයින් කිසියම් පුද්ගලයෙකුට ගැලපෙන වර්ණයන් , ඔහුගේ හෝ ඇයගේ ශරීර ස්වභාවය වර්ගීකරණය , ජීවන රටාවට ගැලපෙන විලාසිතා සම්බන්ධව උපදෙස් ලබාදීම , විවිධ ආලේපන වර්ග ආදිය පිළිබඳ උපදෙස් සැපයීම සහ පුද්ගලයාට ගැලපෙන ඇඳුම් පැළඳුම් ආදිය තෝරා මිලට ගැනීම සම්බන්ධ සේවා සැපයීම ආදිය සිදු කරති. පෞද්ගලික විලාසිතා උපදේශකයෙකුගේ අරමුණ වන්නේ තම සේවා දායකයාට ඔහුගේ හෝ ඇයගේ ශරීර ස්වභාවයට සහ එදිනෙදා කටයුතුවලට ගැලපෙන ඇඳුම් විලාසිතාවන් මොනවාද යන්න පැහැදිලි කර ඔහුට හෝ ඇයට තම බාහිර ස්වභාවය පිළිබඳව විශ්වාසයක් ගොඩනගා ගැනීමට ආධාර දීමයි.

ලොව පුරා පෞද්ගලික විලාසිතා උපදේශකයින් ගණනාවක් සිටින අතර ක්‍රමයෙන් එම සංඛ්‍යාව ඉහළ යමින් පවතී. කිසියම් යහපත් මට්ටමකට ලඟා වූ පෞද්ගලික විලාසිතා උපදේශකයෙක් අනිවාර්යයෙන්ම ඔවුන් සඳහා වන කිසියම් සංවිධානයක සාමාජිකත්වය ලැබූවෙකු වේ. මෙවන් සංව්ධානයක් සඳහා උදාහරණයක් ලෙස එක්සත් රාජධානියේ “The Federation of Image Consultants” සංවිධානය හඳුන්වා දිය හැකිය. මෙම ක්ෂේත්‍රය සම්බන්ධයෙන් පුහුණුව ලබා ගත හැකි පාසැල් පවතින අතර සාමාන්‍යයෙන් පුහුණු කාලය මසක් දක්වා පමණ විය හැකිය.
වෝඩ්‍රෝබ් විලාසිතාකරුවන්

වෝඩ්‍රෝබ් විලාසිතාකරුවා යනු වානිජ මුද්‍රණ කැටලොග්, රූපවාහිනී නිරූපණ, සංගීත වීඩියෝ, සංදර්ශන, සඳහා හා නිරූපිකාවන් හා අනෙකුත් පොදු චරිත මඟින් මහජන ප්‍රදර්ශනවලදී ගන්නා ලද ඡායාරූපවල දී ඇඳ සිටි ඇඳුම් තෝරා දෙන පුද්ගලයා සඳහා වූ සේවා නාමයකි.
   
වොඩ්‍රෝබ් විලාසිතාකරුවෙකුට සාප්පුවක් තෝරාගෙන ඔවුන්ගේ සේවාග්‍රාහකයින් හැඩ ගැන්විය හැකිය. ඔවුන් සාමාන්‍යයෙන් සේවාග්‍රාහකයා, ඡායාරූපකරුවා,අධ්‍යක්ෂකවරයා, හිස කෙස් විලාසිතාකරුවා හා වේෂ නිරූපණ ශිල්පීන් සමඟ එකට කටයුතු කරන අතර එමඟින් අදාල විශේෂිත ව්‍යාපෘතිය සඳහා අවශ්‍ය කරන ස්වභාවය ලබා දීමටත් කැපවී සිටී.

වෝඩ්‍රෝබ් විලාසිතාකරුවන් සමහරක් විට ෆැෂන් විලාසිතාකරුවන් හෝ රූප උපදේශකයන් ලෙස ද හඳුන්වනු ලැබේ. මෙම වෘත්තියට නිරූපිකාවන් හැඩ ගැන්වීම,පුද්ගලික සාප්පු සවාරි, සේවා ග්‍රාහකයන්ගේ මුළු ඇඳුම් අල්මාරියම ප්‍රතිව්‍යුහගත කිරීම මෙන්ම සේවාග්‍රාහකයාගේ පුද්ගලික ජීවිතයට සම්බන්ධ අනෙකුත් කර්තව්‍යයන් ද ඇතුලත් වේ.

## සටහන්
හෝර්ටි කෝචර් (Haute couture)

හෝර්ටි කෝචර් යනු විශිෂ්ට යයි කියමින් මිල දී ගන්නන්ට ගැලපෙන විලාසිතාවකි. මුලින්ම මෙනමින්  හැඳින්වූයේ 19 වැනි සියවසේ මැද භාගයේදී ප්‍රංශයේ නිෂ්පාදනය වුණු ඉංග්‍රීසි ජාතික චාර්ල්ස් ෆෙඩ්රික් වර්ත්ගේ නිෂ්පාදනය. නූතන ප්‍රංශයේ හොර්ටි කෝචර් යනු ආරක්ෂිත නාමයක් වන අතර එය යොදා ගත හැක්කේ හොඳින් අර්ථ දක්වන ලද යම් සම්මතයන් පවත්වාගෙන යන සමාගම්වලට පමණි. කෙසේ නමුත් මෙම වදන අධික වශයෙන් විලාසිතා ගැණුම්කරුවන්ට ගැලපෙන රෙදිපිළි හැඳින්වීම සඳහා යොදා ගනු ලැබේ. එම රෙදිපිළි ප්‍රංශයේ හෝ මිලාන්, ලන්ඩන්,රෝමය,නිව් යෝර්ක් හා ටෝකියෝ වැනි අනෙකුත් විලාසිතා නගරවල නිපදවයි. එහෙත් හෝර්ටි කෝචර් නිපදවනු ලබන්නේ යම් විශේෂිත පාරිභෝගිකයෙකුගේ ඇනවුමකට වන අතර එය සාමාන්‍යයෙන් උසස් තත්ත්වයෙන් මිල අධික රෙදි පිළිවලින් නිපදවන අතර ඒවායේ උසස් තත්ත්වය කෙරෙහි වැඩි අවධානයක් යොමු කරයි. මේනිසා මේ රෙදිපිළි හොඳ නිමාවකින් යුක්තයි. ඒ සඳහා කාලය වැයවන අතින් සිදු කරන තාක්ෂණික ක්‍රම පවා භාවිතයට ගනී.

විශිෂ්ට හා නව ප්‍රවණතාවයට ගැලපෙන විලාසිතා නිපදවන විලාසිතා සමාගම් හෝ විලාසිතා නිර්මාණකරුවන් නිපදවන ලද විලාසිතා හැඳින්වීමට හෝර්ටි කෝචර් යන නාමය භාවිතයට ගත හැකිය.
## සටහන්
හිප් හොප් විලාසිතාව

thumb|සෙනගල් දේශයෙහි ධාරා J රැප් කණ්ඩායමේ ෆාඩා ෆ්‍රෙඩී, ජර්මනි, 2005

හිප් හොප් විලාසිතා යනු අප්‍රිකානු ඇමරිකානු හා ලතින් තරුණයන් සමඟ නිව්‍යෝර්ක් සිටි හි දී ආරම්භ වන ලද වෙනස් ඇඳුම් විලාසිතා වර්ගයකි. එය පසුව ලොස් ඇන්ජලීස්, චිකාගෝ, පිලඩෙල්පියා, පීටර්ස්බර්ග්, නැගෙනහිර බොක්ක (සැන්ෆ්‍රැන්සිස්කෝ බොක්ක ප්‍රදේශය) හා ඩර්ටි සවුත් හි හිප් හොප් දර්ශන මඟින් බලපෑමට ලක් වුණි. දැනට ලොව පුරා දක්නට ඇති මුළු විලාසිතාව සඳහා එක් එක් නඟරය විවිධ අවයව දායක කරන ලදී. හිප් හොප් විලාසිතා මඟින් සාමාන්‍යයෙන් හිප් හොප් සංස්කෘතියේ හැඟීම් හා ආකාරය පෙන්නුම් කරයි. හිප්‍හොප් විලාසිතාව මෙහි ඉතිහාසය අතරතුර දී සැලකිය යුතු ලෙස වෙනස් වී ඇති අතර වර්තමානය වන විට එය ලෝකය පුරා හා සියළු ජාතීන් සඳහා වූ ජනප්‍රිය විලාසිතාවල වැදගත් අංගයක් බවට පත්ව ඇත.
විලවුන්

**විලවුන්** යනු මිනිස් සිරුරේ පෙනුම හෝ සුවඳ හෝ උද්දීපනය හෝ ඉස්මතු කිරීමට භාවිතා වන සාත්තු ද්‍රව්‍යයන් වෙති.. සම ආරක්ෂා කරන ක්‍රීම් වර්ග, දේහ ආලේපන, පුයර, සුවද විලවුන්, තොල් ආලේපන, නියපොතු ඔප්නැන්වුම් කාරක, මුහුණ හා ඇස් හැඩ ගැන්වුම් කාරක, ස්ථිර කෙහෙරැලි, වර්ණ ගැන්වු සිවි කාච, වර්ණ ගැන්වූ කොණ්ඩය, කොණ්ඩා ඉසුම් හෝ ජෙල්, දහඩිය වළක්වන ද්‍රව්‍ය, බිළිදු නිෂ්පාදන නෑමට භාවිතා කරන තෙල්, නෑමට භාවිතා කරන බුබුලු, නෑමට භාවිතා කරන ලවණ, බටර් හා තවත් නිෂ්පාදන රැසක් මීට අයත් වෙයි.

මේවායේ භාවිතය පුළුල්ව පැතිරි ඇති අතර බටහිර රටවල්වල කාන්තාවන් අතර වැඩි වශයෙන් දක්නට ලැබෙයි. රූපලාවන්‍යයේ උපකුලකයක් ලෙස හැඩ ගැන්වුම්කාරක හැදින්විය හැකියි. ඒවා භාවිතා කරන්නන්ගේ පෙනුම වෙනස් කිරීමට (වර්ණ ගැන්වු නිෂ්පාදන) භාවිතා වේ. බොහෝ නිෂ්පාදන අලංකාර රූපලාවන්‍ය හා ආරක්ෂිත රූපලාවන්‍ය අතරට ගැනේ.

20 වැනි ශත වර්ෂයේ මුල් භාගයේ ආරම්භ වු බහු ජාතික සමාගම් කුඩා සංඛ්‍යාවක් අදද රූපලාවන්‍ය නිෂ්පාදනය පාලනය කරයි. කෙසේ නමුත් ප්‍රචාරණය හා වෙළෙදාම මෙම ව්‍යාපාරවල පැතිර පවතින්නකි. එක්සත් ජනපදයේ රූපලාවන්‍ය නිෂ්පාදන පාලනය කරන FDA ආයතනය රූපලාවන්‍ය යන්න නිර්වචනය කරන්නේ මානව දේහයේ පිරිසිදු කිරීමට, අලංකාරයට හා ආකර්ෂණය වැඩි කිරීම සඳහා දේහ ව්‍යුහයන්ට හෝ ක්‍රියාකාරීත්වයන්ට හානි නොවන පරිදි පෙනුම වෙනස් කිරීමට අදහස් කොට භාවිතා කරන ද්‍රව්‍යයන් වේ. මෙම පුළුල් නිර්චවනයට අනුව රූපලාවන්‍ය  වැඩි දියුණු කරගැනීමට භාවිත කරන ඕනෑම අමුද්‍රව්‍යයක් රූපලාවන්‍ය යටතට ගැනේ. ඔවුන් මෙම වර්ගීකරණයෙන් සබන් විශේෂ කොට ඉවත් කර ඇත.

ප්‍රවර්ගය:රූපලාවණ්‍යය
ප්‍රවර්ගය:විලවුන්
සුවඳ විලවුන්

[thumb|සමහරක් ප්‍රසිද්ධ වාණිජ සුවඳවිලවුන් බෝතල් ( දක්ෂිණාවර්තව උඩ සිට පහලට) Bois De Violette, Serge Lutens, [1992; Angel, Thierry Mugler, 1994; Shalimar, Guerlain, 1925; Beyond Paradise, Estée Lauder, 2003; No. 5, Chanel, 1921 (Pre-1950 bottle); Cabochard, Parfums Grès, 1959 (original bottle); Bellodgia, Caron, 1927; Arpège, Lanvin, 1927 (original bottle); Nombre Noir, Shiseido, 1981; Mitsouko, Guerlain, 1919; Pour Un Homme, Caron, 1934.]]

සුවඳ විලවුන් යනු සුවඳවත් තෙල් හා සංයෝග, මැලියම් හා ද්‍රාවක අඩංගු මිශ්‍රණයක් වන අතර එය 
මිනුස් සිරුර , වස්තු හා ජීවත්වන අවකාශයට ප්‍රසන්න සුවඳක් ලබා දීම සඳහා භාවිතා කරයි.
විලාසිතා-ගූසි

ගුසී නිවහන (වඩාත් සරල ලෙස ගුසි ලෙස දන්නා) යනු ඉතාලියානු විලාසිතා හා සම් භාණ්ඩ වෙළද නාමයකි. එය ගුසියෝ ගූසි මගින් 1921 දී ෆ්ලෝරන්ස් හිදී ආරම්භ කරන ලදී. ගූසි යනු ලෝකයේ වඩාත් ප්‍රචලිත, සම්භාවනීය හා ඉතා වැඩි පිළි ගැනීමක් සහිත විලාසිතා වෙළද නාම අතරින් එකක් ලෙස සැලකෙයි. ගූසි නිවහන අයත් වන්නේ ප්‍රංශ සම්පිණ්ඩන සමාගමක් වු Pinault – Printemps – Redoute (PPR) සමාගමට ය. 2007 දී බිස්නස් වීක් සඟරාවට අනුව ගුසි සමාගම ඇමරිකානු ඩෝලර් බිලියන 7.7 ක ලෝක ව්‍යාප්ත ආදායමක් ගොඩනැගු අතර සගරාවේ වාර්ෂික හොදම වෙළද නාම 100 සටහනේ පෙර වසරේ පැවති 46 වන ස්ථානය නැවත සාක්ෂාත් කිරීමට ගුසී සමත් විය. මෙම හේතුව නිසා ගූසි ලෝකයේ වැඩිම විකිණීමක් සහ විලාසිතා වෙළද නාම අතරින් දෙවන තැන අයත් කර ගන්නා අතර එය දෙවැනි වන්නේ LVMH ටය. වඩා වැදගත් ලෙස ගූසි යනු ලෝකයේ වැඩිම විකිණීමක් සහිත ඉතාලියානු වෙළද නාමයකි. ලොව පුරා වෙළද සාප්පු 425 ක පමණ ගූසි ක්‍රියාත්මක වන අතර එහි අධිකාරී හා මහා පරිමාණ දෙපාර්තමේන්තු ගබඩා හරහා තොග වශයෙන් විකිණීම සිදු කරනු ලබයි.
## සටහන් 
{|

|-

|Gucci
|-
{|
විලාසිතා-පාවහන් යනු

### උස් අඩි පාවහන්
thumb|
පාවහන් සංයුක්ත වන්නේ පරිස‍රයට එරෙහිව ආරක්ෂා වීමට සනීපාරක්ෂාවට හා අලංකරණයට පලඳින පාදයේ පළඳින පැලඳුමකිනි. සෙරෙප්පු හා ෆ්ලිප් ෆොප් හැරුණු කොට අනෙක් පාවහන් හා පාදය අතර මේස් හා අනෙකුත් පැලඳුම් පළඳිනු ලැබේ. සාමාන්‍යයෙන් සපත්තු හා බූට්වල නව විලාසිතාවලදී පාවහන් සමහරක් විට ෆෙටිෂිෂම් (fetishism) සමඟ සම්බන්ධ වේ. 

පාවහන් නිර්මාණය කිරීමේ වෘත්තිය පුහුණුවන පුද්ගලයින් සපත්තු මසන්නන් හෝ **සපතේරුවන්** නම් වේ. 

දැනට දන්නා පැරණිම පාවහන් සොයා ගත්තේ එක්සත් ජනපදයේ ඔරිගන් ප්‍රාන්තයේ ෆෝට් රොක් ගුහාවේහි දීය. සැගේබ්‍රෂ් පොතු මඟින් වියන ලද මෙම සෙරෙප්පුවල විකිරණශීලී කාබන් දින ගණනය මඟින් පෙන්නුම් ක‍ෙල් ඒවා අඩුම තරමින් වසර 10000ක් වත් පැරණි බවයි.
විලාසිතා-කාන්තා ඇදුම්

කාන්තා ඇදුම්

මෙහි දැක්වෙන්නේ 1822 වසරේ දී ලබාගත් ලන්ඩන් නුවර කාන්තා රෙදි පිළි අලෙවි සැලක ඡායාරූපයකි. 

කාන්තා ඇදුම් නිර්මාණය කරන්නෙකු ඉංග්‍රීසි බසින් Milliner ලෙස හැදින්වෙන අතර Millinery යන ඉංග්‍රීසි වදන එවැනි ඇඳුම් නිර්මාණ ශිල්පියෙකු විසින් කාන්තාවන් වෙත අලෙවි කරන  හිස්වැසුම් සහ අනෙකුත් ඇඟලුම් හෝ කාන්තාවන් වෙනුවෙන් ඇඳුම් සහ හිස්වැසුම් සැළසුම් කිරීමේ නිර්මාණය කිරීමේ සහ අලෙවි කිරීමේ වෘත්තිය ඇගවෙයි. මොවුන් හිස් වැසුම් වෙනුවෙන් අනෙකුත් උපාංග සැලසුම් කිරීම නිර්මාණය සහ අලෙවි කිරීමද සිදු කරති. මේ අනුව ඉංග්‍රීසි බසින් Milliner ලෙස හැදින්වෙන්නේ කාන්තා ඇඳුම් සහ හිස් වැසුම් සැළසුම් කිරීම නිෂ්පාදනය සහ අලෙවි කිරීම සිදු කරනු ලබන හිස් වැසුම් නිර්මාණ ශිල්පියෙකි. මේ අනුව මෙවැනි අයෙකු විසින් පවත්වා ගෙන යන අලෙවි සැලක් වෙත පාරිභෝගිකයන් ඇඟලුම් තෝරාගෙන මිලට ගැනීම සදහා පැමිණෙති. (උදා - හිස් වැසුම්, යට ඇදුම්, කමීස සහ ළමා ඇදුම්) කෙසේ නමුත් Millinery යන ඉංග්‍රීසි වදන පොදුවේ ක්‍රියාකාරීත්වයන් සදහා අනවශ්‍ය කොටස් හෝ ද්‍රව්‍ය හැදින්වීම සදහා ද භාවිතා වේ. මේ සදහා උදාහරණ ලෙස ආහාරයකට යොදනු ලබන සැරසිලි සහ පිරිමියෙකුගේ කමීස අතක දැකිය හැකි අමතර බොත්තම් යනාදිය හැදින්විය හැක. 

බොහෝ මුල් කාලීන සුප්‍රසිද්ධ විලාසිතා නිර්මාණ කරුවන් තම වෘත්තිය මෙවැනි පුද්ගලයෙකු ලෙස ආරම්භ කළ අය වෙයි. ඔවුන් අතරට කොකෝ චැනල්, හැල්ස්ටන් සහ රෝස් බර්ටින් යන අය අයත් වෙයි. වර්තමාන උදාහරණයන් ලෙස ෆිලිප් ට්‍රේසි සහ මාර්ක් පොල් ස්ප්‍රීට්සර් යන අය පෙන්වා දිය හැක. 

මෙම වෘත්තියෙහි යෙදෙන්නන් හැදින්වීම සදහා යෙදෙන ඉංග්‍රීසි පදය වන Milliner යන්නෙහි සම්බවය මිලාන් නගර වාසියෙකු හෝ මිලාන් නගරය සමග සම්බන්ධතා ඇති අයෙකු හැදින්වීම සදහා යෙදෙන ඉංග්‍රීසි පදය වන Milener යන්න ඇසුරෙන් වී යැයි සැලකිය හැක. (මෙය ඉංග්‍රීසි භාෂාව පිළිබද ඇමෙරිකානු උරුමය පිළිබද ශබ්ද කෝෂයේ තෙවැනි සංස්කරණය ඇසුරෙන් වේ. 

thumb|

## References 
http://en.wikipedia.org/wiki/Millinery
ෂියා රාජවංශය

“මහා ඉතිහාසඥයාගේ වාර්තා” හා “බැම්බු ඇනැල්ස්” නම් වාර්තා වලට අනුව පුරාණ චීන ඉතිහාසයේ මුල්ම රාජ වංශය ක්සියා රාජ වංශයයි (ක්‍රි.පු. 2100 – 1600). එහි රාජ වංශයේ සත්‍ය තත්ත්වය සමග කිසියම් නොගැලපීමක් තිබෙනවා වුවද පුරා විදයාත්මක වශයෙන්ද සාක්ෂාත් වු සත්ය යයි. ඉතිහාස වාර්තා වලට අනුව එම රාජය වංශය ආරම්බ වුයේ රජවරු තිදෙනා හා අදිරාජය වරු 5 දෙනා සමග වන අතර රාජංශය ඉදිරියට ගෙනයාම ෂැන්ක් රාජ්ය වංශය ඊට පසුව කරන ලදී.

ඉතිහාසය
නිළ ඉතිහාසයට අනුව ක්ෂියා රාජ වංශය පිහිටු වන ලද්දේ ශන්තම සිංහාසනය තම ඇමති වු යුගේ කැමැත්තට අතහැරීම නිසාවෙනි. ෂන් ඔහුව සැලකුවේ සර්ව සම්පුර්ණ සිවිල් සේවකයෙකු හැටියටය. ගං වතුර ගැලු අවස්ථාවක සියළුම ගංඟා හරහා ඇළ මාර්ග තනා එය පාලනය කිරීම නිසා යු හට තම ජනතාවගේ ප්රසාදය දිනා ගත හැකි විය. ඔහු තම මරණයට මොහොතකට පෙර තම බලය සුදුස්සකුට පවරනවා වෙනුවට තම පුත්ර ක්වු හට පැවරු	වේ රාජය වංශික නීතිය හෙවත් ප්රවේණි ක්රමයට අනුවයි. මේ නිසා ක්ෂියා රාජය වංශය තම පරම්පරාව රජ කරවන කාලයක් උදාවිය. 

පුර්ව චීන ඉතිහාසයේ කියවෙන ස්කෙප්ටිකල් පාසැල ක්රි . ව 1920 දී ශු ජිගූං විසින් ආරම්බ කරන ලද අතර ඒ තුලින් චීනයේ මුල්ම උගතුන් කණ්ඩායම බිහිවිය. මේ සමගම පරම්පරාගත කතන්දරයට ප්රශ්න එල්ල විය. “ කල්ගත වන විට පුර්ණ චීන ඉතිහාස කතාව නැවත නැවතත් පරම් පරා ගණනකට කියා තිබු එකක් බවට පත් විය.” යුන් කුවෙන්ලි රාජ්ය වංශ 3 නේ කාල නිර්ණ විග්රහය පැහැදිලි කිරීම ගැන පල කළ අදහස පුරාවිදයාත්මක සමීක්ෂණයන්ට එරෙහිව ඓතිහාසික සමීක්ෂණ සාක්ෂි වල විධාරණය සමග සම්පාත වේ. විශේෂයෙන් “පුරාවිද්යාත්මක අර්ලිට වු සංස්කෘතිය යනු ඓතිහාසික ශියාර් රාජ වංශය වේ.”  යන ප්රකාශය ඒ බව සනාථ කරයි. “ මුල් ශිෂ්ඨාචාර වල පුරා විදයාත්මක කාල වකවානු හා ඓතිහාසික වකවානු සාසදීම යන්න සියළුම වර්ෂ ක්රමානුගත අධ්යයනයන්ට අභියෝගයකි.” රාජ වංශ ක්රමයේ සම්ප්රදායික චීන ලේකන වලට අනුව එය සිදු වුයේ චීන ශිෂ්ටාචාරය කාරුණික සිවිල් ආණ්ඩුවක් සහ නීති උල්ලංගන වලට ලේකන වලට අනුව එය සිදු වුයේ චීන ශිෂ්ඨාචාරය කාරුණික සිවිල් ආණ්ඩුවක් හා නීති උල්ලංගන වලට දැඩි දඩුවම් පමුණුවන ආණ්ඩුවක් ලෙස දියුණු වට පත්වු විටයි. එතැන් සිට චීන නීති සංග්රහය ක්රියාත්මක වීමට පටන් ගෙන ඇත. 

අවසන් පාලකයා වු ජීන් දුෂිත රජයක් හැටියට සැලකෙයි. නැගෙන හිර ෂැන්ක් ජනතාවගේ පාලකයා වු ටෑන්ක් අතින් ජී පරාජයට පත්විය. 

## ආශ්‍රිත ලිපි 
*Erlitou culture
*List of Neolithic cultures of China
**Longshan culture
**Baodun culture
**Shijiahe culture
**Yueshi culture

## මූලාශ්‍ර  
### උපහරණ 
## භාහිර සබැඳි 
* 
*